Sykettä Keski-Suomen maaseudulla tiedotuslehti 2021 by Leader Keski-Suomi - Issuu\nSykettä Keski-Suomen maaseudulle\n•\tMaaseuturahaston tuloksia ja vaikutuksia •\tKatse kohti tulevaa rahoituskautta\n•\tVirtuaalimaailma inspiroi tulevaisuuden ammatteja Maaseuturahaston tiedotuslehti | Keski-Suomi\nTuloksia lukuina ja kokemuksina\t4\nKukin tavallaan – Keski-Suomen Leader-ryhmien toiminta\nRahoitusta yritysten kasvupoluille\nVisiosta todeksi – Trail It Oy\t14 Luontaistuotteiden verkkokauppaa Venäjälle Keuruulta\nKiertotalouden asiantuntijayritys Saarijärvellä 16\nkin on olennainen osa Eurooppaa. Maaseuturahoitus tarjoaa erityisesti nuorille matalan kynnyksen kansainvälistymismahdollisuuksia ja konkretisoi eurooppalaisuuden mukanaan tuomia hyötyjä.\nUnelmoi ja uskalla yrittää, kyläkauppias Sumiaisilta\t17\nMaaseuturahoitus tunnistetaan Keski-Suomessa tärkeäksi työkaluksi elinvoimaisen maaseudun vahvistamiseen. Keski-Suomen Leader-ryhmät tekevät tuloksekasta yhteistyötä paikallisten toimijoiden kanssa, mistä kielii yli 500 toteutettua hanketta ja yli 155 000 tuntia talkootyötä päättyvältä ohjelmakaudelta. Näiden hankkeiden joukossa on muun muassa yrityshankkeita, kyläyhdistysten kehittämisprojekteja, nuorten osallisuuden tukemista sekä harraste- ja liikuntapaikkojen rakentamista. Maaseuturahoitus parhaimmillaan mahdollistaa uuden luomista, innovatiivisia kokeiluja, ylisukupolvisuutta ja yllättävääkin yhteistyötä.\nVisit Muurame: yritysten yhteisiä tuotteita ja markkinointia\t21\nUutta ohjelmakautta kohti siirryttäessä ja paikallisten Leader-ryhmien strategioita päivittäessä on hyvä pohtia keskisuomalaisen maaseudun yhteisiä tavoitteita, haasteita ja mahdollisuuksia. Tulevaisuuden maaseudun suurin voimavara piilee kuitenkin paikallisissa asukkaissa ja yhteisöissä, jotka rohkeasti kokeilevat ja toteuttavat juuri omannäköistä toimintaa. Siihen EU:n maaseuturahoitus on loistava työkalu.\nYhteisöradiota kuunnellaan herkällä korvalla\t31\nIiris Asunmaa EU-asiantuntija Jyväskylän kaupunki\nKeskisuomalaisella maaseudulla on valtava kehityspotentiaali. Kestävän matkailun, biotalouden ja palveluiden liiketoimintamahdollisuudet tarjoavat elämyksiä, kokemuksia ja onnistumisen avaimia. Nuorten tulevaisuuden kannalta keskeisimmän haasteen, ilmastonmuutoksen, voittamisessa on keskisuomalaisella maaseudulla oma roolinsa paikallisesti toimivien ratkaisujen löytämisessä.\nLeader-rahoitus muistuttaa konkreettisesti siitä, että EU ei ole tuolla jossain, vaan keskisuomalainen maaseutu-\nLeader – osaamista, verkostoja ja yhteistyötä\t10\naikka olenkin paljasjalkainen kaupunkilainen, ovat omat juureni tukevasti keskisuomalaisella maaseudulla. Lapsuuden ja nuoruuden kesämuistot sijoittuvat mummolaan Pihlajavedelle, ja sukutila on edelleen se paikka, jonne kokoonnutaan rentoutumaan ja viettämään aikaa perheen kanssa. Nuorelle keskisuomalaiselle paikallinen maaseutu näyttäytyy erityisesti puhtaan luonnon, lähellä tuotetun ruuan ja paikallisen kulttuurin kautta.\nLeader-rahoituksella voidaan tukea tätä kehitystä. Leader on yksi konkreettisimpia EU:n rahoitusohjelmia, sillä se mahdollistaa aidosti asukaslähtöisen, alueellisista vahvuuksista kumpuavan ja paikallisiin ratkaisuihin keskittyvän lähestymistavan maaseudun kehittämiseen. EU-rahoituksen tuella voidaan taklata juuri niitä haasteita, joiden paikalliset asukkaat kokevat tarvitsevan huomiota. Leader-projekteissa hankehallinto on viety minimiin, ja painopiste on yhdessä tekemisessä, oppimisessa ja onnistumisessa. Leader-ryhmien tarjoaman asiantuntijatuen avulla kynnys rahoituksen hakemiseen on matala, ja hanketoimijat saavat keskittyä olennaiseen, eli kehittämistyöhön.\nYhteistyötä matkailijan parhaaksi\t18 Hymy nousee herkästi huulille – jokaisesta hetkestä voi tehdä juhlaa\nElvytystaitoja, jumppaa ja ulkoilua – maaseuturahoituksesta on moneksi\t22 Vapaa-ajan paikat kuntoon talkootyöllä ja maaseuturahoituksella\t24 Kotiseututyö elää vahvana Hankasalmella\nKeski-Suomen älykkäin kylä: Keuruun Pihlajavesi 27 Luonnon aarteet verkossa\nValokuitu Länkipohjaan: Nopeus on valttia\t29 Petäjäveden Radiomuseo: Putkiradiosta verkkoalustaan\nKäsityötä ja kulttuuria omaishoitajille\t32 Tulevaisuuden ammatit 33 Tekno Lande innostaa nuoret teknologian ja ohjelmoinnin pariin\n4H-yhdistykset lasten ja nuorten asialla\nKeuruun yritykset & ilmastonmuutos 38 Kestäviä arjen tekoja tulevaisuuden parhaaksi\nMonikasvoinen maaseutu – monipaikkaisuus lisääntyy\t40 Virtuaalinen kylämatka oli menestys\nMillainen on Keski-Suomi ja maailma vuonna 2027? 42 Sykettä Keski-Suomen maaseudulle -lehti /2021 kertoo keskisuomalaisista yrittäjistä ja yhteisöistä, jotka kehittävät maaseutua elinvoimaisemmaksi maaseuturahaston avulla. Lehden pääteemoja ovat vaikuttavuus ja tulevaisuus.\nJulkaisija: Keski-Suomen Leader-ryhmät, Sykettä2viestintähanke Toimitusryhmä: Virpi Heikkinen, Jenni Tiainen, Leena Karjalainen, Tiia Rantanen ja Leader-ryhmien työntekijät. Ulkoasu ja taitto: Pigme Paino: Kirjapaino Grafitatu Oy Kannen kuva: Virpi Heikkinen\nSykettä2-hanke viestii maaseutuohjelmasta ja maaseudun kehittämisestä Keski-Suomessa. Hankkeen hallinnoija on JyväsRiihi ry ja osatoteuttajia Leader Viisari ry, Maaseutukehitys ry. ja Vesuri-ryhmä ry. Hanketta rahoittaa Keski-Suomen ELY-keskus Manner-Suomen maaseutuohjelmasta.\nKohti uutta rahoituskautta 43\nTutustu Amazing Keski-Suomi karttasarjaamme! Matkailu, ruoka, lähiliikunta ja arjen ilmastoteot www.keskisuomenmaaseutu/amazingkeskisuomi\nTuloksia ja vaikuttavuutta\nSanotaan, että vaikuttavuus on muutosta. Maaseutuohjelman avulla Keski-Suomessa on parannettu osaamista sekä panostettu mittavasti ympäristöasioihin ja hyvinvointiin. Keski-Suomen maaseudun yritystoimintaa on monipuolistettu ja uudistettu, lisätty innovaatioita ja vientiä sekä kehitetty palveluita. Eikä vähäisimpänä: ihmisten osallistumista ja yhteisöllisyyttä on vahvistettu.\nMillaisia vaikutuksia hanketoiminnalla on ollut? Uusia mahdollisuuksia yhdistyksille ”Huomattiin, että pienestäkin yhdistyksestä on hankkeen läpivientiin. Yhdistys pystyy hankkeiden avulla mahdollistamaan asioita kylälle. Yhdistystä arvostetaan ja uskalletaan ottaa jatkossa isojakin hankkeita hoidettavaksi, ei pelota.” ”Yhteisöllisyys on lisääntynyt merkittävästi. Hankkeen toteutus on buustannut, piristänyt ja lisännyt toimintaa. On tiivistänyt yhteisöä, kun ollut yhteinen tavoite, jota kohti on menty ja onnistuttu siinä. Ylpeys siitä, että on saatu kaikki nämä aikaan yhdessä.” ”Seura sai enemmän tunnettavuutta, kun tehtiin lehtijuttuja. Jäsenmäärän lisääntymisen myötä yhdistyksen toiminta on nyt aktiivisempaa.”\nVauhtia yritystoimintaan ”Maaseuturahoitus on vaikuttanut positiivisesti yrityksen henkilöstömäärään, koska työhommat ovat lisääntyneet. Investoinnit tehostivat tuotantoa.” ”Kaikkein eniten rahoitus on vaikuttanut siihen, että se on antanut uskoa yrityksen toimintaedellytyksiin.” ”Investoinnit tehostivat tuotantoa.” ”Leader-rahoituksen avulla uskalsin lähteä tekemään kalustohankintoja, jotka käynnistivät yrityksen toiminnan.”\nElinvoimaa ja yhteistyötä ”Kylä tuli parempaan tietoisuuteen, kun koko yhteisö osallistui tekemiseen. Vaikuttavuus tulee sitä kautta, että kylä jaksaa elää.” ”Syntyi enemmän yhteistyötä kunnan suuntaan ja toisinpäin. Kunta sai yhden markkinointivaltin lisää. Kunta on suhtautunut myötämielisesti hankkeeseen ja tehnyt esimerkiksi aluevalaistuksen.” ”Suhdeverkosto ja kylien verkostoituminen keskenään kasvoi.”\nMaaseudun kehittäminen Keski-Suomessa 2014–2020 4\nKeski-Suomen ELY-keskuksen ja Leader-ryhmien kokonaisrahoitus ohjelmakaudella 12/2020 asti.\nYrittäjien ja yhdistystoimijoiden ajatuksia maaseuturahoituksesta ja Leader-toiminnasta\n”Uudenlainen yhteistyö yritysten välillä on tarpeen. Maaseuturahoituksella on ollut positiivista vaikutusta yrityksemme verkostoihin. Yritysryhmähankkeille olisi tarvetta jatkossakin.”\nNuorisotoimintaa, harrastuspaikkoja, yhteisöllisyyttä ja ympäristötekoja ”Hanke toi nuorille mielekästä toimintaa ja mahdollisti muutaman nuoren kesätyöntekijän palkkaamisen.” ”Liikuntakentälle oli todellista tarvetta kunnassa. Tapahtumille on saatu isommat katsoja- ja kävijämäärät. Tapahtumiin on tullut väkeä kunnan ulkopuoleltakin.” ”Alueesta tuli koko kansan yhteinen tapaamispaikka, jossa on herätelty vanhusten ja nuorten keskinäistä toimintaa.” ”Vesiä hoidetaan nyt paremmin ja siten hillitään ja jopa pysäytetään rehevöityminen.” ”Alueen luontokohteille saatiin enemmän näkyvyyttä ja nyt niitä voidaan käyttää monipuolisemmin. Myös paikkojen saavutettavuus ja turvallisuus parani.”\nRakennukset monipuolisempaan käyttöön ”Kyläyhdistys osti rakennuksen kylän yhteiseen virkistys- ja harrastuskäyttöön, ja tämä hanke paransi kiinteistön tasoa ja palveluvalmiutta oleellisesti. Myös käytettävyys lisääntyi, kun liikuntarajoitteisille saatiin rakennettua ramppi.” ”Vakituiset tilan käyttäjät ovat tyytyväisempiä ja mielenkiinto taloa kohtaan on herännyt. Kunnostus mahdollisti rakennuksen monipuolisemman käytön, vuokraustoiminnan sekä toiminnan kehittämisen. Myös visuaalinen puoli parani, kun ulkoasu muuttui.”\nLeader-ryhmien palvelua tarvitaan ”Oli hyvä, että Leader-ryhmästä vähän patisteltiin hakemaan rahoitusta. Kiitokset Leader-työntekijöille, että auttavat yrittäjiä. Hieno homma, että on taho, jolla on paikallista tuntemusta ja osaamista!” ”Olemme saaneet Leader-työntekijöiltä käytännön neuvoja rahoitukseen ja erityisesti maksuhakemuksiin liittyen. Leader-ryhmistä on ollut aina helppo kysyä ja varmistaa asioita. Palvelualtis henkilöstö, yhteistyö ja viestintä Leader-ryhmän kanssa on vuorovaikutuksellista ja ajantasaista.” ”Tarvetta hankkeelle olisi jatkossakin. Uusia kehittämistarpeita nousi monella muullakin organisaatioilla, kun vain mukana olleilla.” LÄHDE: KESKI-SUOMEN LEADER-RYHMIEN PALAUTEKYSELYT 2020\nSirkka Suomäki on luotsannut lukuisia lapsiin ja nuoriin liittyviä hankkeita, sillä hän toimi 30 vuotta Hankasalmen 4H-yhdistyksen toiminnanjohtajana. Hän kannustaa kyliä ja ihmisiä hankkeiden pariin vakuuttamalla, että kaikkea oppii tekemään, kunhan vain tarttuu toimeen. - Sanon aina hanketoimijoille, että ellei kukaan kuole, kaiken pystyy korjaamaan. Hän kuitenkin neuvoo, että asioita ei ole hyvä jättää viime tinkaan ja että dokumentointi kannattaa hoitaa huolella. - Väliraportitkin on hyvä tehdä mahdollisimman laajasti ja tarkasti, sillä jos on vaikka kahden vuoden mittainen hanke, voi olla hankala muistaa kaikkea tapahtunutta pitkälle taaksepäin. Myös epäonnistumiset kannattaa Suomäen mukaan dokumentoida, sillä mikään hanke ei mene aivan niin kuin on suunniteltu.\nHANKEKONKAREIDEN VINKIT Kun hankkeita pyörittelee vuodesta toiseen, kertyy kokemusta ja vinkkejä muillekin jaettaviksi. Tässä neljän konkarin ajatuksia.\nTapio Myllylä on Laukaan Kuusan Nuorisoseuran puheenjohtaja ja Kanavateatterin kantava voima. Hän hyppäsi näyttelijän saappaisiin jo pikkupoikana ja tapasi vaimonsakin, Taru Eskonen-Myllylän, aikoinaan Kanavateatterin näytelmäprojektissa. Kuusan Nuorisoseurantalolla on ikää toista sataa vuotta, ja sitä on remontoitu vuosien mittaan useaan otteeseen. Merkittävä osa remonttirahasta on tullut maaseutuhankkeista, joita Myllylä on itse pyörittänyt paperihommista lähtien.\n- Olen koulutukseltani rakennusinsinööri, joten ehkä siksikin hankkeet ovat toistaiseksi painottuneet rakennuspuoleen. Hän kertoo, että ensimmäisen hankkeen kohdalla byrokratiaa saattaa hieman säikähtää, mutta kun yhden kerran näkee vaivan ja hoitaa paperiasiat kunnolla, seuraavilla kerroilla hakemusten teko on jo helppoa.\nPertti Huurtola tuntee Kannonkosken kuin omat taskunsa, myös elinkeinoelämän näkökulmasta. Hän toimi aikoinaan viisi vuotta kunnan elinkeinoasiamiehenä ja sitä ennen koko aikuisikänsä elinkeinoelämän palveluksessa. Hänellä on myös pitkä kokemus kyläyhdistystoiminnasta ja maaseutuhankkeista Kannonkoskella ja erityisesti kotikylässään Kämärissä. Huurtola on auttanut myös muita yhdistyksiä ja yrityksiä hankehakemusten laatimisessa ja kertoo huomanneensa, että pienet hankkeet ovat vaarassa jäädä toteuttamatta paperisodan takia. Hän toivoisikin, että pienempiin hankkeisiin pääsisi hakemaan rahoitusta yksinkertaistetulla prosessilla. Toisaalta hän kertoo ymmärtävänsä vallan hyvin, miksi paperiasiat on hoidettava kunnolla. - Velvoite paperitöiden hoitamiseen tulee lainsäädännöstä ja EU-säädöksistä. Ja se on ihan hyvä juttu.\nHannu Lahtinen muutti kymmenisen vuotta sitten Helsingistä Päijälän kylään Kuhmoisiin vaimonsa kotitilalle eläkepäiviään viettämään. Nyt Lahtinen toimii Päijälän kristillisen yhdistyksen puheenjohtajana ja tekee tiivistä yhteistyötä kylän kolmen muun yhdistyksen eli Päijälän Seudun kyläyhdistyksen, Mäkimaan Muhkun ja Päijälän metsästyseuran kanssa. Aktiivinen hanketoiminta Päijälässä alkoi Elinvoimainen Päijälä 2015–2025 -hankkeesta, jossa Lahtinen toimi vetäjänä. - Silloin mietimme yhdessä, mihin tämän kylän elinvoima ja tulevaisuus voisi perustua, ja suunnittelimme erilaisia kehittämistoimenpiteitä, hän kertoo. Nyt Päijälässä on toteutettu kuusi erilaista maaseudun kehittämishanketta. Niissä on ollut aina mukana kaikkien kylällä toimivien yhdistysten edustajat. Usein hankkeisiin on myös palkattu työntekijä hankerahan turvin. - En usko sellaiseen kylän aktivointiin, että järjestetään yksittäisiä tilaisuuksia. Tärkeämpää on luoda kylälle sellaiset edellytykset, että ihmiset pystyvät siellä asumaan ja jopa hankkimaan toimeentuloaan. TEKSTI: MARIA MARKUS\nKeski-Suomessa on neljä Leaderryhmää: JyväsRiihi, Maaseutukehitys, Vesuriryhmä ja Viisari. Oman alueensa lisäksi ryhmillä on omat tapansa toimia.\nKUKIN TAVALLAAN JyväsRiihi kehittää maaseutua Jyväskylän ympärillä Leader JyväsRiihessä iloitaan siitä, että se saa olla tukemassa kekseliästä yhdistystoimintaa ja monen alan yrittäjiä maakunnan suurimman kaupungin ympäristössä. - Alueellamme on pitkän linjan yhdistystoimijoita, jotka toteuttavat esimerkiksi laadukasta nuorten toimintaa: uudistuvia kerhoja ja nuorten yrittäjyyskasvatusta, kertoo JyväsRiihen toiminnanjohtaja Leena Karjalainen. Lapsia ja nuoria alueella riittääkin, ja heidät tavoitetaan yhä useamman hankkeen kautta osallistujina tai vaikkapa Leader-rahoitteisten liikuntapaikkojen käyttäjinä. Harrastuspaikkoja ja kokoontumistiloja on rakennettu ja kunnostettu monella kylällä. Erityisesti teemahankkeissa on löydetty monta uutta yhdistystä toteuttamaan omia innovatiivisia ideoitaan kaikenikäisten hyödyksi. - Yritysryhmähankkeissamme on saatu erittäin hyviä tuloksia yhteisten matkailutuotteiden kehittämisessä, ja alueellemme on syntynyt aivan uudenlaisia matkailuyrityksiä. Havumäki Ranch rakensi Muuramessa vuokramökin pihaan skeittirampin aivan tiettyä matkailijakohderyhmää varten. Your Local Host Laukaassa tarjoaa tavallisen suomalaisen elämän kokemuksia ulkomaisille matkailijoille – esimerkiksi mustikkaretken ja leivontahetken. - Yritysten investoinnit ovat meillä kovasti kysyttyä, tärkeää rahoitusta. Virkeä yrityskenttä pidetään lähellä erityisesti kuntien yrityspalveluiden ja yrittäjäjärjestöjen avulla. Sanansaattajamme ovat meille tärkeitä. JyväsRiihen rahoituksella on toteutettu myös kansainvälisiä hankkeita, jotka ovat tuoneet uusia ideoita ja ratkaisuja toiminta-alueelle sekä uudenlaista yhteistyötä.\nPienet paikalliset yhteisöt Leader Maaseutukehityksen ominaispiirteeksi voisi nostaa ihmisten kokoiset yhteisöt, sanoo toiminnanjohtaja Tiina Seppälä. Vuosien saatossa toiminnan keskiöön on nostettu pienten paikallisten yhteisöjen auttaminen ja kehittäminen. - Meillä ydin- ja harvaanasutulla maaseudulla kaikki on ihmisen kokoista, pientä. Ei ole suuria kaupunkeja, suuria toimijoita tai suuria yrityksiä. Puhumattakaan suurista tukirahoista. Leader-rahoitus on alueella lähes ainoa yhteisöjen rahoituskanava ja siksi se onkin kovasti arvostettu ja käytetty tapa yhteisöjen kehittämiseen. Kunnat ovat ottaneet käyttöön Hankasalmella kehitetyn hankelainan, jolla ne myös omalta osaltaan mahdollistavat pienten yhteisöjen kehittämistä korottoman hankeaikaisen lainarahoituksen avulla. - Meiltä puuttuvat ammattimaiset hankehakijat ja kehittämisyhtiöt, joten alueen kehittämiseen on ollut pakko valjastaa kaikki alueella olevat tahot: kunnat, Leader-yhdistys ja paikalliset pienet yhteisöt toimijoineen. Alueen yrityksiä ja niiden toimintoja unohtamatta, kuvailee Tiina.\nVesuri-ryhmä jalkautuu kentälle Leader Vesuri-ryhmän toiminnanjohtaja Raisa Saarilahti-Kulju laskeskelee, että ryhmän yli kahdenkymmenen toimintavuoden aikana Vesurin hallitus on kokoontunut ainakin yli 120 eri kohteessa. - Pyrimme löytämään kokouspaikaksi aina jonkun hankekohteen. Tutustumme paikan päällä hankeideaan ja kuulemme ja näemme omin silmin mitä tuella ja talkootyöllä on saatu aikaiseksi.\nRaisan mukaan vieläkin löytyy täysin uusia kohteita, vuonna 2020 niitä on ollut viisi. Esimerkiksi marraskuun kokouksen alkajaisiksi hallituksen jäsenet kiipesivät Kuhmoisissa Linnavuoren laelle katsomaan 1100 -luvun muinaislinnan aluetta. Maaseudulla on paljon etätyöpaikkoja. Vesuri-ryhmän työntekijät jalkautuvat mielellään alueelleen, kertoo Raisa. - Teemme työtä kehittämisyhtiöissä, kunnantaloilla, kylätaloilla ja muissa hakijoita lähellä olevissa paikoissa, kuten kirjastoissa. Järjestämme säännöllisesti myös yritys- ja hankepajoja kylillä ja keskustoissa. Meiltä voi varata ajan pajoihin ja voimme kutsua paikalle myös muita asiantuntijoita auttamaan hankehakijaa suunnitelmissaan.\nElämyksiä, viihtyisyyttä, oppimista ja yritysten kehittymisen mahdollisuuksia! Pohjoisessa Keski-Suomessa toimivan Leader Viisarin rahoittamat hankkeet ovat yhtä moninaisia kuin alue ja sen toimijat. Paikalliskulttuurin ja paikallistoimijoiden vahva asema näkyy kehittämisessä. - Mukana on harrastajia, taiteen ja käsityön ammattilaisia sekä perinteen ja kulttuurin kuluttajia. Taiteen kokemisen ja yhdessä tekemisen kautta rakennetaan omaa identiteettiä sekä juurrutaan omaan ympäristöön, sanoo Leader Viisarin toiminnanjohtaja Marja Salonen. Kylien kehittämisen keskiössä ovat yhteiset kokoontumistilat. Yhteisöjen toimintaan liittyy yhtenä yhdessä tekemisen osana luontokohteista ja harrastuspaikoista huolehtiminen. Viisarissa nuoret ovat tärkeitä. Nuorten yrittäjyyden edistäminen on tänä aikana tärkeämpää kuin koskaan ja siinä oppilaitosten rooli on merkittävä. Verkostomainen toteutus Tulevaisuuden tekijät-hankkeessa takaa mahdollisuuksien tunnistamisen ja asioiden eteenpäin viemisen juuri nuoria kiinnostavissa aiheissa. - Myös yritysten kehittäminen on Viisarin juttu! Keksinnöllisyys ja uuden luominen näkyvät kokeiluhankkeissa. Investointitukien kysyntä on vilkasta ja niillä vahvistamme alueen talouden perustaa ja kasvua. Viisarin aluetta hellitään koulutuspalveluilla. Kattava lukioverkko, Pohjoisen Keski-Suomen Ammattiopisto ja Jyväskylän\nammattikorkeakoulun Biotalousinstituutti mahdollistavat osaamisen kehittämisen. Kehittyvän ja kilpailukykyisen alueen vahvuuksiin kuuluu osaava työvoima. TEKSTI: LEADER-RYHMÄT JA VIRPI HEIKKINEN\nVaikuttavaa toimintaa Leader Viisari toteutti kesällä 2020 vaikuttavuusanalyysin, jolla kartoitettiin Viisarin jakaman yritys- ja hanketukien vaikuttavuutta, prosessin haasteita sekä toimijoiden näkemyksiä hakemusprosesseista ja Viisarin toiminnasta. Puhelinhaastatteluin toteutettuun kyselyyn vastasi lähemmäs sata vastaajaa Viisarin toiminta-alueelta. Viisarin toiminta ja sen merkitys nähtiin poikkeuksetta tärkeänä ja tarpeellisena. Rahoitus oli välttämätön lähes kaikille vastaajille kyseisten hankkeiden tai investointien toteuttamiseksi. Lisäksi lähes kaikki vastaajat suosittelisivat rahoitusta muille. Vastaajat myös tunnistivat usein haasteiden olevan muualla kuin varsinaisesti Viisarin toiminnassa. Tulosten valossa Viisarin toiminnalle on kysyntää ja sen rooli paikallisena kehittäjänä on tärkeä. Rakentavaakin palautetta saatiin. Byrokratian määrää pidetään liian suurena: paperityöt ja hakemusten ja hankkeiden suunnittelu koettiin työläänä ja liian tarkkana. Näiden suhteen toivottiin enemmän joustavuutta. Myös hakemusten ja maksatusten käsittelyaikoja pidettiin liian pitkinä. Sen sijaan henkilöstön toimintaan oltiin tyytyväisiä eikä Viisarin toiminnasta löytynyt suurempia kehittämistarpeita. Vaikuttavuusanalyysi löytyy Leader Viisarin nettisivuilta. TEKSTI: PETRA SONNINEN\nViestintätyöpajan osallistujapalaute: ”Sain viestintätyöpajasta monta hyödyllistä vinkkiä ja neuvoa, joita voin hyödyntää omassa työssäni ja vapaaehtoistoiminnassa. Jatkossa osaan hyödyntää paremmin sähköisiä välineitä, ja tehdä esimerkiksi videoita ja infograafeja.”\nLEADER – osaamista, verkostoja ja yhteistyötä Koulutus, tiedonvälitys ja osaaminen kytkeytyvät Leader-toimintaan tiiviisti. Leader-ryhmissä ajatellaan, että mitä vahvempi osaaminen maaseudun asukkailla on, sitä paremmin he pystyvät varautumaan muuttuvaan maailmaan ja olemaan kehityksessä mukana. Hanketoiminnassa tiedot ja taidot karttuvat. Ensinnäkin opitaan itse hanketoiminnasta, mutta sen lisäksi myös monista muista asioista. Hankkeissa järjestetään erilaisiin teemoihin, kuten esimerkiksi ympäristöön, digitalisaatioon ja yrittäjyyteen liittyviä kaikille avoimia koulutuksia ja työpajoja, joissa asiantuntijat tarjoilevat alojen uusinta tietoa. - Leader- ja hanketoiminta tarjoaa monenlaisia eväitä siihen osallistuville. Me Leader-ryhmissä järjestämme alueillamme koulutuksia, tilaisuuksia ja eri toimijoiden kohtaamisia. Kannustamme alueen yhteisöjä ja yrityksiä rahoituksen hakemiseen rahoitusinfoissa ja aktivointitilaisuuksissa. Oppia maaseudun kehittämiseen haetaan niin hankeretkiltä eri puolilta Suomea kuin ulkomaan opintomatkoilta, kertoo Leader Maaseutukehityksen toiminnanjohtaja Tiina Seppälä.\nYhteistyön tekeminen ja verkostot ovat ominaisia Leader-toiminnalle. Leader-ryhmät toimivat alueillaan lukuisissa verkostoissa ja kutsuvat itsekin verkostoja koolle. Hanketoteuttajille järjestetään esimerkiksi nuoriso-, kulttuuri- ja liikunta-aiheisia tapaamisia, joissa käydään teemoihin liittyvää keskustelua, jaetaan ideoita ja kokemuksia sekä välitetään hyviä esimerkkejä esimerkiksi tekijöiden ja paikkakuntien välillä. - Osallistumme Leader-ryhminä myös vahvasti Keski-Suomen maaseudun kehittäjien verkostoon eli Pöllöparlamenttiin. Verkoston tapaamisissa jaetaan tietoa, suunnitellaan yhteistä tekemistä ja parannetaan hankkeiden välistä yhteistyötä. Verkostossa on mukana runsaat sata henkilöä eri organisaatioista, joiden yhteinen nimittäjä on maaseudun kehittäminen Keski-Suomessa, kuvailee Leader JyväsRiihen toiminnanjohtaja Leena Karjalainen.\nKeski-Suomen Yhteisöjen Tuki ry:n kanssa Leader-ryhmät ovat toteuttaneet yhteisiä hankekoulutuksia. Maksuttomissa koulutusilloissa on annettu tietoa hyvästä hankesuunnittelusta, rahoitushakemuksen tekemisestä sekä viestinnän tärkeydestä hankkeen toteuttamisessa. - Meille tärkeää on tarjota monipuolisia ja laadukkaita koulutuksia Keski-Suomen yhdistyksille, joita on kaikkiaan yli 5300. Kantavana ajatuksena on kasvattaa yhdistyksissä toimivien osaamista oman yhteisönsä toiminnan tueksi. Kumppanuus Leader-ryhmien kanssa on mahdollistanut laaja-alaisen koulutussisällön yhdistysten hankeosaamisen kartuttamiseen. Yhteisistä koulutuksistamme on tullut paljon kiittävää palautetta, ja uusia ideoita tulevasta yhteistyöstä on jo muhimassa, kertoo KYT-järjestöpalveluiden kehittämispäällikkö Katariina Luoto.\nsissa on harjoiteltu monipuolisesti laitteiden peruskäyttöä sekä sähköisten palveluiden hyödyntämistä ja verkossa asioimisen taitoja, kertoo hankkeen projektipäällikkö Susanna Nurmeksela. TEKSTI: VIRPI HEIKKINEN, JENNI TIAINEN\nViestintätaitoja maaseudun yhteisöille ja yrityksille Keski-Suomen Leader-ryhmien viestintähankkeessa järjestetään vuosittain viestintätyöpajoja maakunnan yhdistyksille ja yrityksille. Yhteistyötahona koulutusten järjestämisessä Keski-Suomen Leader-ryhmille on ollut Digisti kylässä -hanke. - Haluamme tarjota viestintäoppia, jotta toimijat saisivat oman toimintansa paremmin näkyväksi. Tietenkin kannustamme samalla myös vahvempaan hankeviestintään, jotta hankkeiden tulokset ja vaikutukset saataisiin kaikkien nähtäville, kertoo Keski-Suomen Leader-ryhmien tiedottaja Virpi Heikkinen. Digisti kylässä -hankkeen kanssa on järjestetty viestintäkoulutuksia sosiaalisesta mediasta, Canvasta eli graafisen suunnittelun työkalusta, videoiden ja infograafien tekemisestä sekä Googlen työkaluista. Koulutukset on toteutettu verkossa ja ne ovat olleet hyvin suosittuja tavoittaen lähes sata hanketoimijaa, yhdistystä tai vastaavaa. - Digitaitojen kehittämisen tarve on lisääntynyt valtavaa vauhtia tietoyhteiskunnan kiivaan kehityksen myötä. Digitukea tarvitaan erityisesti syrjäseuduilla ja pienissä kylissä. Koulutuk-\nRAHOITUSTA yritysten kasvupoluille Maaseuturahoitus tarjoaa hyvät mahdollisuudet yritysten kehittämiseen Keski-Suomessa. Yritysrahoitusta myönnetään alle 50 henkilöä työllistäville eri alojen yrityksille. Maaseudun yritysrahoituksen avulla yritykset voivat kehittää kilpailukykyään. Se, että keskisuomalaiset yritykset kasvavat ja kehittyvät, vaikuttaa positiivisesti koko maakunnan elinvoimaisuuteen. Maaseuturahoituksen myötä monet Keski-Suomen yritykset ovat voineet aloittaa uutta liiketoimintaa, toteuttaa investointeja sekä monipuolistaa ja kasvattaa toimintaansa sellaisissakin tilanteissa, joissa esimerkiksi investointi pelkästään omalla rahalla olisi ollut yritykselle liian suuri ponnistus. Yritykselle itselleen rahoituksen saaminen on usein ratkaiseva asia. Ilman rahoitusta moni investointi olisi jäänyt tekemättä tai edistynyt hitaammin. Rahoituksen avulla on luotu kasvua, työpaikkoja ja uusia yrityksiä.\nYritysrahoituksella on positiivisia vaikutuksia aluetalouteen Myös maaseudun yritysrahoituksen aluetaloudelliset vaikutukset ovat merkittäviä. Investoinnit hyödyttävät välillisesti paljon suurempaa joukkoa kuin vain itse yrittäjää. Yritykset hankintaketjuineen tuovat verotuloja alueelle. - Investoinnit työllistävät alueen muita yrittäjiä, esimerkiksi tuotantotilan rakentavaa urakoitsijaa, ja tietysti elinvoimaiset yritykset tuovat maaseudulle töitä ja palveluita. Rahoituksessa on kyse maaseudun elinvoiman kasvattamisesta, kuvaa Leader JyväsRiihen toiminnanjohtaja Leena Karjalainen.\nRahoituksen avulla vahvempaa ja monipuolisempaa yritystoimintaa Maaseuturahoituksella on tuettu rahoituskaudella 2014-2020 maaseudun yrityksiä pääosin investoinneissa. Rahoitus kattaa useimmiten viidesosan yrityksen investoinnista, ja se kannustaa yrityksiä kehittymään. Investointien myötä liikevaihto usein kasvaa, minkä seurauksena yritykset pystyvät työllistämään uusia työntekijöitä. Perustamistuella puolestaan on suuri merkitys yrityksen alkuvaiheessa.\nSelvityksen mukaan Leader-rahoitusta saaneet maaseudun uudet yritykset menestyvät koko maan keskivertoyrityksiä paremmin. Yli neljä viidestä Leader-rahoitusta saaneesta tuoreesta yrityksestä oli viiden vuoden jälkeen yhä toiminnassa. Valtakunnallisesti keskimäärin joka toinen uusi yritys ajautuu yritystoiminnan lopettamiseen jo viiden ensimmäisen vuoden aikana. - Vaikuttaisi siltä, että Leader-rahoitus antaa yrityksille merkittävän sykäyksen toimintaan. Yritysten kasvu ja työllistäminen kertovat myös siitä, että paikallisesti on osattu tukea juuri niitä yrityksiä, joiden tuotteille ja palveluille on ollut kysyntää, sanoo Leader Viisarin toiminnanjohtaja Marja Salonen. Jo pienillä investoinneilla syntyy uusia työpaikkoja. Yksi Leader-rahoituksella syntynyt työpaikka maaseudun pienyritykseen maksoi noin 5 800 euroa julkisia varoja. Kehittämisyhtiö Witaksen toimitusjohtaja Tapani Laitisen mukaan maaseudun yritysrahoituksella on ehdottomasti tärkeä paikka muiden rahoitusvälineiden joukossa. - Etenkin maaseudun pienimmille yrityksille maaseuturahoitus on tärkeä toiminnan säilymisen ja kehittymisen kannalta. Kun yritys investoi, tapahtuu aina jonkinlaista kehitystä. Parhaimmassa tapauksessa se johtaa uusien työpaikkojen syntymiseen, mutta myös vanhojen työpaikkojen säilymiseen. Uskon, että yritystukien myötä syntyy myös pitkäaikaisia vaikutuksia, sanoo Laitinen. EU-rahoituskausi vaihtumassa, mutta yrittäjät voivat yhä hakea rahoitusta maaseudulla sijaitsevan yrityksensä investointeihin ja kehittämiseen nykyisen kaltaisilla ehdoilla. Keski-Suomessa maaseudun yritysrahoitusta myöntävät neljä Leader-ryhmää omilla toiminta-alueillaan sekä Keski-Suomen ELY-keskus.\nMaaseudun yritysrahoitukseen kannattaa tutustua! Maaseudun yritysrahoitus tarjoaa mahdollisuuksia monenlaisille yrityksille – aloittaville ja laajentaville sekä toimintaansa kehittäville. Mihin rahoitusta voi saada? • Investointituki koneiden, laitteiden ja ohjelmistojen hankintaan sekä toimitilojen rakentamiseen ja muutostöihin. • Perustamistuki asiantuntijapalveluiden ostoon, kun yritystä perustetaan tai yritys aloittaa kokonaan uutta liiketoimintaa. • Yritysryhmä toiminnan kehittämiseen yhteisillä ja yrityskohtaisilla toimenpiteillä. • Investoinnin toteutettavuustutkimus asiantuntijapalveluihin, joilla selvitetään ja suunnitellaan investoinnin toteuttamista. TEKSTI: JENNI TIAINEN, VIRPI HEIKKINEN\nMaaseudun yritysten kehittäminen Keski-Suomessa 2014–2020 Keski-Suomen ELY-keskuksen ja Leader-ryhmien kokonaisrahoitus ohjelmakaudella 12/2020 asti.\nVISIOSTA TODEKSI Trail It löysi markkinaraon pyöräily- ja skeittiradoista Uuraisilla toimivan Trail It Oy:n tarina alkoi yrittäjien intohimosta pyöräilyyn, eikä buumille näy loppua. Myös kansainväliset markkinat ovat tulevaisuuden suunnitelmissa.\nYritys rakentaa lähiliikuntapaikkoja, joissa lapset, nuoret ja vanhemmat voivat viettää aikaa ja liikkua yhdessä. Ratoja voi käyttää niin pyöräilyyn, skeittaamiseen kuin vaikkapa potkulautailuun. Mallia puistojen ja ratojen rakentamiseen yrittäjät ovat käyneet hakemassa Sveitsistä.\nAvaimet käteen -palvelu Pumptrack-ratoihin ja BikePark-puistoihin erikoistunut yritys toteuttaa liikuntapaikat suunnittelusta toteutukseen. Aliurakoitsijoina käytetään ainoastaan suomalaisia tahoja - esimerkiksi puistojen kunttamateriaalit tulevat Kainuusta. Hanke on usein kunnan tai jonkun yhdistyksen käynnistämä. - Kartoitamme yhdessä asiakkaan kanssa eri rahoitusvaihtoehdot, laadimme hankesuunnitelman ja alustavat kustannusarviot sekä piirrämme luonnossuunnitelmat päätöksenteon tueksi, kuvaa Koivisto. Asfalttipintaiset radat tehdään maastoon sovitetuista kummuista, kaarteista ja hypyt mahdollistavista kumpuyhdistelmistä. Radat rakennetaan entistä useammin keskeiselle paikalle, kuten koulujen ja liikuntapaikkojen läheisyyteen.\nRakentamisessa käytettäviin kalusto- ja laitehankintoihin yritys sai maaseuturahoitusta Leader JyväsRiiheltä. Ostettua kalustoa on pitänyt hieman ‘tuunata’ yrityksen tarpeisiin sopivaksi, sen verran erikoista ratojen kumpuilevien muotojen ja kaarteiden luominen on. Yrittäjät ovat oppineet paljon tekemällä, vaikka omistajilla onkin vahva rakentamisen ammattitaito. Yrityksen tulevaisuuden suunnitelmiin kuuluu suunnittelutyön myyminen myös ulkomaille. Esimerkiksi Ruotsiin Koivistolla on jo hyviä kontakteja. Moni paikka on saanut alkunsa yhdistyksen hakemana hankkeena maaseuturahoituksella Leader-ryhmien kautta. - Paras palaute on ratojen ja puistojen kova käyttöaste ja liikunnan harrastajien ilo. Tietää tehneensä jotakin ihmisten liikkumisen hyväksi! TEKSTI: VIRPI HEIKKINEN, KUVAT: TRAIL IT OY\nTrail It Oy on neljän kokeneen pyöräilijän perustama yritys, joka on erikoistunut liikuntapaikkarakentamiseen. Yritys on rakentanut jo parikymmentä pyöräily- ja skeittiparkkia eri puolille Suomea. Keski-Suomessa niitä on jo kuusi: Tikkakoskella, Uuraisilla, Joutsassa, Petäjävedellä, Laukaan Vihtavuoressa ja uusin Laukaan Leppäveden liikuntapuistossa. Toimitusjohtaja Juhana Koivisto on entinen ammattiurheilija, joka uransa jälkeen löysi samanhenkisiä, asiasta yhtä innostuneita kavereita. - Lähdimme rohkeasti yrittämään täysin nollasta. Rakentamisesta ja ammattiurheilun kautta itse harrastelajeista meillä kuitenkin oli vahva tieto ja kokemus. Tällä hetkellä yrityksellämme menee hyvin, eikä koronakaan ole meihin kovin pahasti päässyt puremaan, Juhana iloitsee.\nYrittäjä Juhana Koivisto\nLUONTAISTUOTTEIDEN VERKKOKAUPPA Venäjän markkinoille Keuruulta käsin Yrittäjä Kaisa Kankainen perusti maaseuturahoituksen tuella luontaistuotteiden verkkokaupan Venäjän markkinoille. Markkinointi on nyt ratkaisevassa roolissa. Kaisa Kankainen huomasi Venäjän matkoillaan, että suomalaiset luontaistuotteet ovat Venäjällä erittäin kysyttyjä ja arvostettuja. Hänellä on ollut luontaistuotteiden kivijalkakauppa Keuruulla 16 vuotta. - Verkkokaupan pystyyn saaminen oli hieno juttu, mutta se on työstä vasta pieni osa. Loppu 99% olisi nyt kaupan ja sen tuotteiden markkinointia, ja siinä meillä on paljon vielä tekemistä, Kaisa toteaa. Kaupassa on myynnissä parisataa tuotetta. Kauppa käy vielä maltillisesti, eli suurempiin myyntimääriin olisi hyvä mahdollisuus. Venäjän kielen osaaminen on kaupan tekemisessä välttämätöntä.\nVenäläiset haluavat tilatessaan usein vielä lisätietoja, joten asiakkaiden kanssa käydään jatkuvasti sähköpostikeskustelua. - Kansainvälisen kaupan yhteydessä pitää selvittää, onko jokin tuote kielletty lähettää johonkin maahan. Kansainväliseen HS-koodistoon on välttämätöntä perehtyä heti alkumetreillä, Kaisa neuvoo. Yrittäjä toivoo jonkin tahon tarjoavan koulutusta kansainvälisen verkkokaupan hakukoneoptimointiin ja sosiaalisen median markkinointiin. - Olisi hienoa myös saada vertaistukea muilta verkkokauppaa tekevien kanssa. Meillä on kaikilla varmasti samanlaisia haasteita ratkottavana, joten joku yritysryhmä tai verkosto asian ympärille olisi kiva saada, Kaisa toivoo. TEKSTI: VIRPI HEIKKINEN | KUVA: KAISA KANKAINEN\nKIERTOTALOUDEN ASIANTUNTIJA Ruthon Group Oy on saarijärveläinen monitoimialayhtiö, jonka tavoitteena on kasvattaa suomalaista omavaraisuutta ja uusiutuvien luonnonvarojen käyttöä. Yritys tarjoaa asiakkailleen ekologista kokonaispalvelua siten, että jätteet ja sivuvirrat saataisiin käytettyä raaka-aineiksi ja kierrätyslannoitteiksi. Asiakkaita löytyy niin maataloudesta, metsäteollisuudesta kuin kunnallisista toimijoista. - Potentiaalisia materiaalivirtoja käsitellään tällä hetkellä hyvin hajanaisesti ja tuotantolähtöisesti. Usein toimijoilta on puuttunut osaaminen ja laajempien potentiaalisten materiaalivirtojen hallinta. Näihin haasteisiin ja ratkaisuihin meiltä löytyy pitkä kokemus ja tietotaito, kertoo yrityksen perustaja ja toimitusjohtaja Ari-Pekka Hongisto. Yritys sai Leader Viisarilta perustamistukea, joka mahdollisti sen, että yrityksen markkinointiviestintä on alusta alkaen tuotettu ammattimaisesti. - Perustamistuella saatiin tehtyä myös ensimmäisen vaiheen tuotekehitysprojekti, joka toteutettiin yhdessä JAMK Biota-\nlousinstituutin kanssa. Projektissa testattiin paikallisten maatalouden sivutuotevirtojen biokaasun tuottopotentiaalia sekä ominaisuuksia kierrätyslannoitteiden raaka-aineena. Yrittäjä iloitsee kierrätyslannoitteen läpimurron alkamisesta. Kierrätyslannoitteiden arvostus on tähän asti ollut vaatimatonta ja markkinat kehittymättömät. - Tarvitaan enemmän panostusta tutkimukseen ja tuotekehitykseen sekä poliittisia ohjauskeinoja ja päätöksiä, joilla voidaan vauhdittaa perinteisten lannoitteiden korvaamista kierrätyslannoitteilla. Kiertokasvulla onkin käynnissä oleva selvitys, joka on johtamassa paikallisen biokaasulaitoksen ja kierrätyslannoitetuotantopaikan syntymiseen Saarijärvellä. Pilotin kautta ratkaisua on mahdollista monistaa myös muualle Suomeen sekä mahdollisesti vientituotteeksi. TEKSTI: ARI-PEKKA HONGISTO JA VIRPI HEIKKINEN\nLue pidempi juttu nettisivultamme www.keskisuomenmaaseutu.fi/tarinat\nUNELMOI JA USKALLA TOTEUTTAA! Näin rohkaisee tuore Sumiaisten kyläkauppias SiniMaria Tiainen, joka haaveili omasta kyläkaupasta parikymmentä vuotta. Kyläkauppiaan työ on jatkuvaa oppimista, joskus jopa stressaavaa, mutta yhtäkään päivää hän ei vaihtaisi pois. Ideat tältä naiselta eivät lopu: nyt hän rakentaa kyläkaupan yläkertaan majataloa. Kyläkauppa Voikukka sijaitsee luonnonkauniissa Sumiaisten taajamassa ja palvelee ympäri vuoden. Sini-Maria opiskeli mm. puutarhuriksi ja hevosmatkailuyrittäjäksi. Hän työskenteli pitkään myös kaupan alalla. Kaikista töistä Sini-Maria sanoo olleen hyötyä nykyisessä työssään kauppiaana. Keväällä 2019 tuttavat vinkkasivat Sumiaisilla olevasta kauppakiinteistöstä. Vanha unelma nosti päätään ja asiat etenivät vauhdilla. Yritys sai maaseuturahoitusta vanhan kauppakiinteistön ja kalusteiden hankkimista varten Leader Viisari ry:ltä. TE-toimistolta hän sai starttirahaa ja Finnvera takasi lainan. Lyhyellä aikataululla Kyläkauppa Voikukka, osana Tarmo-kauppiasketjua, avattiin juhannuksen alla. Myynti lähti heti raketin lailla käyntiin! Haasteellisinta työssä on Sini-Marian mukaan tilausmäärien arviointi ja hävikin minimointi. - Tuoretavaran liikkuminen pitää tehdä mahdollisimman nopeaksi, jotta ne eivät vanhene käsiin. Alussa saatoin tilata esimerkiksi maitotuotteita aivan liikaa. Oppien ja kantapään kautta tilausmäärät alkavat pikkuhiljaa olla hallussa. Uusia asioita oppii joka päivä!\nKorona olikin onnenpotku! Kyläkaupasta saa kaikki peruselintarvikkeet ja usein lähiruokaa paikallisilta tuottajilta. Jos kaupasta puuttuu jokin asiakkaan tarvitsema tuote tai tavara, niin sitä voi toivoa suoraan kauppiaalta. Kaupan yhteydessä toimii postipakettiautomaatti. Kaupalle saatiin myyntiin myös nestekaasua, jota veneilijät ja kesämökkiläiset ovat toivoneet. Keväällä 2020 koronapandemian iskiessä kotiinkuljetukset otettiin uutena kuviona mukaan. Yllättäen korona vaikuttikin positiivisesti myyntiin. - Rajoitusten aikaan ihmiset eivät uskaltaneet liikkua tavalliseen tapaan ja ostokset tehtiin suurimmaksi osaksi paikallisesta lähikaupasta. Kotiinkuljetuksia tein parhaimmillaan neljä kertaa päivässä. Hankala tilanne kääntyikin meille suotuisaksi! Kesäkaudella myynti jopa kolminkertaistui. Parasta kauppiaan työssä on ihmisten kohtaaminen. Kyläläiset ovat ottaneet hyvin vastaan paluumuuttajan. - Kyläkaupalla on aina aikaa vaihtaa ajatuksia ja parantaa maailmaa. On ollut mukava tutustua kylän ihmisiin ja voisi sanoa, että kyläkauppiaan rooliin kuuluu myös isona osana ihan vain ihmisten kanssa jutteleminen. Kyläkaupassa piipahtaa usein matkailijoita ihan vain nähdäkseen aidon kyläkaupan. Kyläkaupan yläkertaa remontoidaankin parhaillaan majoituskäyttöön. Sen jälkeen on uusien suunnitelmien vuoro. Ideoita tältä yrittäjältä ei puutu. Kyläkauppa Voikukka on saanut yrityksen investointitukea maaseutuohjelmasta Leader Viisari ry:n kautta. TEKSTI JA KUVA: VIRPI HEIKKINEN\nLue pidempi juttu nettisivultamme: www.keskisuomenmaaseutu.fi/tarinat\nYritysryhmät tarjoavat yrityksille mainion mahdollisuuden kehittää liiketoimintaansa yhdessä. Erityisen innolla haaste on otettu vastaan matkailualan yrityksissä. KeskiSuomen ELY-keskus on rahoittanut 32 yritysryhmähanketta, joissa suosituimmat teemat liikkuvat matkailun, digitaalisuuden ja vientimarkkinoiden ympärillä. Matkailuyrityksiä on ollut mukana 13 hankkeessa lähes 100. Matkailupalveluita on tarkasteltu sekä paikallisista että erityiseen teemaan liittyvistä näkökulmista. Esimerkkeinä vaikkapa Himoksen-matkailualueen kaksi hanketta ja vesistömatkailuhanke Kapeenkoskella. Myös hyvinvointimatkailu ja maatilavierailut ovat koonneet yrityksiä yhteistyön äärelle. Ehdottomasti suosituinta on ollut avata matkailun sähköisiä myyntikanavia ja kehittää yhteisiä matkailutuotteita ja myyntiä. Tätä työtä on tehty ympäri maakuntaa. Yritysryhmiä on koottu pienistä kolmen yrityksen ryhmistä suuriin 10 yrityksen ryhmiksi asti. Yritykset ovat voineet osallistua hankkeisiin omalla ennakkoon sovitulla panoksellaan. Yhteinen tekeminen koskee kaikkia, mutta yrityskohtaisia toimia voi valita tarpeen mukaan. Ilahduttavan avoimesti matkailualueilla on nähty myös liitännäispalvelujen rooli matkailijoiden palvelemiseksi. Matkailija kun tarvitsee majoituksen, ruuan ja tekemisen lisäksi usein mitä moninaisimpia palveluja ja haluaa tehdä myös tuliaisostoksia. Unohtumattoman kokemuksen tarjoamiseksi koko ketjun tulee olla kunnossa.\nLisäksi yrittäjät tunnistivat saaneensa uusia ideoita, verkostoja ja apua moneen asiaan. Myös toiminta vilkastui, erityisesti hiljaisempina aikoina. Numerot näyttivät, että koko porukan osalta yhteenlaskettu liikevaihto kasvoi 18 % ja kansainvälisten matkailijoiden osuus nousi alle 10 prosentista 25 prosenttiin. Mukana olleet yrittäjät kiittivät mahtavaa porukkaa ja osaamista, jota ryhmästä löytyi. Sosiaalinen kanssakäyminen, vertaistuki ja tiedonvaihto toivat yrityksille tärkeitä voimavaroja. - Yrittäminen ei tuntunut yksinpuurtamiselta. Yhteistyöstä yritykset oppivat sen, ettei kenellekään kannata olla kateellinen, sillä yhteinen panostus poikii kaikille hyvää ja yhdessä ollaan enemmän.\n•\tmatkailu ....................................18 kpl •\tdigitaalisuus ja sähköinen liiketoiminta ..........10 kpl •\tkansainväliset markkinat ja vienti ........................................ 5 kpl •\telintarvikkeet ............................. 3 kpl •\tmuut ............................................ 7 kpl\nYritysryhmässä olivat mukana: Aikon Kartano, Erävaris, Hotelli Pihkuri, Karkausmäen Kammari, Matkailukeskus Niemenharju, Rajalan Riihi, Sauvonniemen Tila, Viitasaaren Tilausliikenne ja VilliPeura. TEKSTI: TIIA RANTANEN\nLomaseudulla voidaan hyvin 365 päivänä vuodessa Pohjoisen Keski-Suomen matkailun kehittämistyöhön haettiin vauhtia yhdeksän yrityksen Lomaseutu365 -projektista. Ryhmä teki opintomatkan Etelä-Savoon ja osallistui useammille messuille kotimaassa. Kansainvälisiä asiakkaita kosiskeltiin Baltian messuilta. Lisäksi ryhmä sai valmennusta tuloksellisuuteen ja hinnoitteluun sekä verkkojalanjäljen parantamiseen. Yhdessä ryhmä rakensi tuotekatalogia ja yrityskohtaisesti markkinointimateriaalit viritettiin uuteen iskuun. Entä tulokset? Yritysten oman arvion mukaan löydettävyys parani ja näkyvyys lisääntyi. - Yrittäjien mukaan heidän oma visio selkeytyi ja markkinointiymmärrys lisääntyi. Yritysten tuotepaletti uudistui ja kasvoi yhteispaketeilla, muun muassa seitsemällä uudella hyvinvointimatkailutuotteella, yhdellä caravan-alueella, uusilla kokoustiloilla ja yhdellä uudella paikallisella ruoka-annoksella, kertoo matkailupäällikkö Tarja Pasanen kehittämisyhtiö Witas Oy:stä.\nMuita matkailun yritysryhmiä: • Matka maatilalle Eri asiakasryhmille suunnattua maatilatoimintaa on eri puolilla Eurooppaa toteutettu jo vuosikymmeniä. Matka maatilalle -yritysryhmähankkeen tavoitteena on tuotteistaa mukana oleville keskisuomalaisille maaseudun yrityksille maatilatoiminnan tuote/tuoteperhe. • Matkailukalastusta ja elämyksiä! Kalastusmatkailu on erämatkailun sektoreista laajuudeltaan mittavinta ja toiminnan kasvattamispotentiaali on suuri. Hankkeeseen osallistuvien kuuden yrityksen tavoitteena on kehittää yhdessä matalan kynnyksen palveluita, kuten onkiminen ja katiskannosto, sekä riistan metsästykseen ja metsässä liikkumiseen liittyvät ohjelmat.\nMATKAILU Keski-Suomen maaseudulla on paljon upeita matkailukohteita ja useimpia niistä on kehitetty paikallisin voimin ja EU:n maaseuturahoitusta hyödyntäen. Matkailukohde tuo matkailijan paikkakunnalle ja luo näin kysyntää alueen muillekin yrityksille, esimerkiksi kaupalle ja palvelualalle. Uusia matkailutuotteita -ja palveluja on kehitetty sekä vahvistettu markkinointia ja osaamista tuotteistamiseen ja matkailutuotteiden paketointiin. Myös matkailukohteiden löydettävyyttä ja saavutettavuutta on parannettu. Matkailutoimintaan on haettu oppia ja tehty uudenlaisia kokeiluja esimerkiksi kylämatkailuun ja paikallisten ja maaseutumaisten elämyksien tarjoamiseen. Yritysten ohella myös yhdistykset ja kunnat toteuttavat matkailuun liittyviä kehittämishankkeita. Keski-Suomessa maaseuturahastosta on panostettu matkailun kehittämiseen lähes 10 miljoonalla eurolla. Tiesitkö, että teesesuomessa.fi -sivustolle on koottu yli 200 suomalaista maaseutumatkailukohdetta? Jokainen matka maaseudulle lisää parhaimmillaan paitsi matkailijan hyvinvointia myös koko seudun elinvoimaa.\nHYMY NOUSEE HERKÄSTI HUULILLE\nyritysten yhteisiä tuotteita ja markkinointia\n– jokaisesta hetkestä voi tehdä juhlaa\nKuusi saarijärveläistä yrittäjää aloitti kesällä 2020 yhteisen taipaleen hyvinvointimatkailupalveluiden kehittämisessä yritysryhmähankkeessa maaseuturahoituksen tukemana. Yritykset tarjoavat hyvinvoinnin palveluja, joissa korostuu luonnon, kulttuurin ja ravinnon merkitys. Lisäksi yritykset tarjoavat elämyksiä ja terapiaa sekä kehon- ja mielenhuoltoa eläinten parissa. Monipuolinen tiimi jakaa keskenään osaamistaan matkailun, yrittäjyyden sekä hyvinvoinnin saralla, samalla rakentaen verkostoa, joka tulee tukemaan myös hankkeen jälkeistä toimintaa. - Tavoitteena on kehittää yritysten toimintaa vahvemmin green care puolelle, eli kehitetään sekä jo olemassa olevaa että rinnalle tuodaan myös täysin uusia palveluja ja tuotteita, kertoo projektiasiantuntija Suvi-Tuulia Leinonen Jyväskylän ammattikorkeakoulusta. Yhteisenä toiveena on kehittää Saarijärven alueen yrittäjien yhteistoimintaa ja pidemmällä tähtäimellä myös nostaa alueen matkailullista kiinnostavuutta. Tähän mennessä hankkeessa on mietitty tarinan merkitystä viestinnässä, yhteistä verkkonäkyvyyttä, osallistuttu GreenCare 2020 -päivään ja suunniteltu joululahjapaketteja.\nKahdeksan muuramelaisyrittäjää kokosi voimansa nostaakseen Muuramen matkailumahdollisuudet entistä näkyvämmin esille. Yritysryhmähankkeessa matkailupalvelut vietiin yhteiselle VisitMuurame -sivustolle ja tuotettiin matkailuesite. Erityisesti nousee esille yrittäjien yhdessä suunnittelema, kesän ja syksyn aikana kuvattu markkinointivideo, jonka mukana katsojat pääsevät juhlalliselle elämysmatkalle. Vuonna 2021 ohjelmassa on yritysvierailuja, yhteisten ja omien palvelujen tuotteistusta sekä koulutuksia esimerkiksi ryhmämatkalaista. Yrittäjät ovat kokeneet tärkeäksi päästä vierailemaan toisten yritysten toimitiloissa ja kohteissa. Hyvinvointimatkailua yhteistyöllä (HYMY) yritysryhmähankkeessa mukana ovat Saarijärven Ruustinna Oy, Jakolan tila, Koskelan tila, Puuhapuisto Veijari, Terapiapalvelu Heli, Äärelläsi. Hanketta hallinnoi Jyväskylän ammattikorkeakoulu. TEKSTI JA KUVA: SUVI-TUULIA LEINONEN\nRiihivuoren matkailualueella Muuramessa toimii laskettelu-, ravintola- ja kesäteatteritoimintaa. Yrittäjät näkevät Riihivuoren Muuramen kärkikohteena, ja sen mahdollistavan myös alueen muun matkailutoiminnan kehittymisen. Alueen ravintola- ja majoituspalveluita sekä hiihtokeskus- ja golfpalveluita tarjoavat yritykset ryhtyivät tuumasta toimeen. - Yhteisissä matkailuyrittäjien tapaamisissa nousi selkeästi tarve koota Muuramen matkailupalvelut yhteiselle verkkosivustolle. Sivustosta haluttiin markkinointikanava yritysten uusille yhteisille matkailupaketeille ja kokonaisuus sosiaalisen markkinoinnin hyödyntämisessä. Lisäksi tehtiin painettu matkailuesite, kertoo yrityskoordinaattori Mika Partanen Muuramen kunnasta. Yrittäjät huomasivat, että heidän tarjoamansa palvelut täydentävät toisiaan, joten olisi järkevää paketoida tuotteita matkailijoita monipuolisemmin palveleviksi kokonaisuuksiksi siten, että useimmat yritykset hyötyisivät alueelle saapuvista. Esimerkiksi golfin harrastajille tarjotaan majoitus- ja ravintolapaketteja, ja tavoitellaan tällä tavoin kävijöiden pidempää viipymää alueella.\nTyöskentely yritysryhmähankkeessa on opettanut tuotteistamista, ja moni yrittäjistä on saanut uudenlaisia matkailualan verkostoja. Yhteistyötä rakentamalla saadaan kaikille enemmän hyötyä, Partanen kuvailee yritysryhmän henkeä. - Voidaan sanoa, että tällaisella toiminnalla on koko kunnan talouteen myönteisiä vaikutuksia. Yrittäjien yhteismarkkinoinnista hyötyvät paitsi matkailijat paremmin löydettävien palveluiden muodossa, myös matkailijoita palvelevat muut yritykset, kuten ravintolat, vähittäis-ja erikoistavarakaupat, huoltoasemat ja taksit, listaa Partanen. Monelle yrittäjälle matkailu on sivuelinkeino, mutta sen osuutta kokonaistuloista halutaan kasvattaa. Muuramessa uskotaan, että kasvua saavutetaan jatkossakin yhteistyötä rakentamalla. Yritysryhmähanke on toimiva väline yrittäjien yhteiseen kehittämiseen, kun olemassa on yhteinen tarve. - Yritysryhmä mahdollistaa kehittämisen nimenomaan pienille yrityksille. Meidän yritysryhmässä on syntynyt myös uusia yhteisiä kehittämisideoita esimerkiksi sosiaaliseen mediaan liittyen. On mahdollista, että haemme toistakin yritysryhmähanketta, visioi Partanen. VisitMuurame -yritysryhmähankkeessa ovat mukana Alvar Andersin Oy, KOy Riihilintu, Muurame Golf Oy, Rhea Ship Lines Oy, Tmi Sirpa Hakkarainen, Riihivuoren Rinteet Oy, Riihivuoren vuokramökit Oy sekä Tähti-Huvilat. VisitMuurame -markkinointi- ja yhteistyöalustan kehittäminen -yritysryhmähanke on saanut maaseuturahoitusta Leader JyväsRiiheltä. TEKSTI: JENNI TIAINEN\nELVYTYSTAITOJA, JUMPPAA JA ULKOILUA – maaseuturahoituksesta on moneksi Keski-Suomen ELY-keskus on myöntänyt tukikaudella 2014–2020 maaseutuohjelman myötä laajasti rahoitusta useille yleishyödyllisille investoinneille. Näillä investoinneilla on saatu aikaan esimerkiksi parempia nettiyhteyksiä, pelastettu ihmishenki, luotu ja parannettu harrastusmahdollisuuksia ja ehostettu kansallispuistoja. Tässä muutama esimerkki siitä, mitä rahoituksen avulla on saatu aikaan.\nKotajärven polku on Pyhä-Häkin suosituin rengasreitti. Tässä testataan hankkeessa rakennettuja uusia pitkospuita Riihinevalla. Kuva: Metsähallitus.\nKeski-Suomen Sydänpiirin KanDee – Kansalaisen elvytystaidot ja defibrillaattorit maaseudun kartalle -hanke on ollut mahdollistamassa jopa ihmishenkien pelastamista. Hankkeen avulla vahvistettiin maaseudun asukkaiden elvytystietoutta ja -osaamista sekä lisättiin sydäniskureiden määrä maaseudulla. Näin elottomaksi menneen henkilön ensiapu mahdollistui kyläläisten toimesta jo ennen ammattiavun saapumista. Hankkeessa valmennettiin kylien asukkaita tunnistamaan eloton ihminen ja aloittamaan painelupuhalluselvytys sekä käyttämään sydäniskuria. - Keski-Suomeen tuli hankkeen tuloksena 63 sydäniskuria ja hankkeen aikana sydäniskureiden määrä defi.fi palvelussa kasvoi Keski-Suomessa 32 sydäniskurista 133 sydäniskuriin. Elvytys- ja sydäniskurin käytön valmennuksiin osallistui Keski-Suomessa lähes 900 henkilöä. Lisäksi hankkeen muissa tapahtumissa tavoitettiin noin 10 000 ihmistä, projektiasiantuntija Kristiina Pigg Keski-Suomen Sydänpiiri ry:stä kertoo.\nRahoitusta harrastuksiin ja hyvinvointiin Rahoitusta sai myös voimisteluseura Keurusjumppa ry, joka rakennutti ja kalusti Keuruun keskustaan oman noin 600 neliömetrin jumppahallin. Keurusjumppa ry:n toiminta on uuden hallin myötä laajentunut aikaisemmasta kahdesta vuorokaudesta viikossa jokaiselle viikon päivälle. Säännöllisiä päivävuoroja muun muassa erityisryhmillä, varhaiskasvatuksella, liikuntalukiolaisilla ja ikäihmisillä. - Viikoittainen kävijämäärä vaihtelee 400–600 välillä. Päätoimisia ohjaajia on kolme ja vapaaehtoisia noin 20. Seuran itse ohjaamia ryhmiä on 40, Keurusjumppa ry:n puheenjohtaja Erkki Tervo kertoo. Kansallispuistoja on tuettu Keski-Suomen kansallispuistot kuntoon -hankkeen myötä. Hankkeessa tavoitteena oli nostaa kansallispuistojen palvelurakenteiden ja reittien laatu ja palvelukyky kansainvälisten matkailijoiden, luontomatkailuyritysten, kasvavien käyntimäärien ja uusien käyttäjäryhmien edellyttämälle tasolle. Tähän mennessä hankkeen toimenpiteistä on hyötynyt jo toistasataatuhatta henkilöä. Hankkeessa mukana olleiden kansallispuistojen käyntimäärät kasvoivat vuoden 2020 tammi-heinäkuussa 24–62 % edellisvuoteen verrattuna. - Kansallispuistoissa tehtyjen toimenpiteiden merkitys korostui erityisesti tänä vuonna, kun pandemia aiheutti ennennäkemättömän ryntäyksen luontokohteisiin ja kansallispuistoihin. Parantuneista palveluista ovat hyötyneet kaikki puistojen kävijät paikallisista lähivirkistäytyjistä matkailijoihin, hankkeen projektipäällikkönä toimiva erikoissuunnittelija Maija Mikkola Metsähallituksesta lisää.\nRahoitusta ovat saaneet myös muun muassa seuraavat hankkeet: •\tKillerin harjoittelusuora ja valjastushalli, Keski-Suomen Hevosjalostusliitto ry •\tÄänekosken yleisurheilu- ja jalkapallohalli, Äänekosken kaupunki •\tKotiseutupuisto, Kannonkosken kunta •\tHankasalmen Kirkonkylän ja Aseman välinen kevyen liikenteen väylä, Hankasalmen kunta •\tKeski-Suomen Kennelpiirin toimitilat, Keski-Suomen Kennelpiiri ry •\tMoottoriratahanke, Keuruun Moottoriurheilukeskus Oy •\tMonet muut hankkeet, mukaan lukien useat valokuituverkkohankkeet TEKSTI: JESSE SIRONEN & TIIA RANTANEN\nKanDee -hankkeen avulla vahvistettiin maaseudun asukkaiden elvytystietoutta ja -osaamista sekä lisättiin sydäniskureiden määrä maaseudulla. Kuvassa asukkaille koulutetaan elvytystaitoja. Kuva: Kaisu Paalanen.\nKeurusjumppa ry:n rakentamassa jumppahallissa on säännöllisiä päivävuoroja muun muassa erityisryhmillä, varhaiskasvatuksella, liikuntalukiolaisilla ja ikäihmisillä. Kuva: Keurusjumppa ry.\nVAPAA-AJAN PAIKAT kuntoon talkootyöllä ja maaseuturahoituksella\nKeski-Suomessa vapaaajanmahdollisuudet ovat parantuneet, kun maaseudulle on kunnostettu ja rakennettu satoja uusia liikunta- ja harrastuspaikkoja. Monia kylien lähiliikunta-, luontomatkailuja virkistyspaikkoja on tehty toiminnallisemmiksi, turvallisemmiksi ja monipuolisemmiksi. Ilman talkootyötä moni paikka olisi jäänyt tekemättä. Lähiliikuntakohteet ovat tärkeitä ihmisten terveydelle ja hyvinvoinnille ja ne mahdollistavat monipuolisemman harrastamisen myös maaseudulla ja kylillä. Samalla liikunta- ja harrastuspaikat vahvistavat maaseudun houkuttelevuutta asuinpaikkana. Erinomaisista harrastuspaikoista hyötyvät asukkaat ja maaseudulla piipahtavat matkailijat, harrastajat ja vapaa-ajanasukkaat. - Arkiliikunnan merkityksen lisääntyessä lähiliikuntapaikkojen tarve on yhä tärkeämpi. Lähellä sijaitsevat kohteet kannustavat kaikenikäisiä liikkumaan. Lähiliikuntapaikat luovat myös viihtyisyyttä asuinympäristöihin, kertoo toiminnanjohtaja Raisa Saarilahti-Kulju Leader Vesuri-ryhmästä. - Lähiliikuntapaikkojen kehittäminen on myös ympäristöteko, sillä ihmisten ei tarvitse matkustaa enää niin pitkiä matkoja harrastusten pariin. Eri puolille maakuntaa on syntynyt maaseuturahoituksen ja aktiivisten asukkaiden ansiosta liikuntahalleja, luontopolkuja, reitistöjä, laavuja, latuja, uimarantoja, kokoontumispaikkoja, leikkipaikkoja ja kulttuurikohteita.\n- Hyviä esimerkkejä uudenlaisista lähiliikuntapaikoista Keski-Suomessa ovat pump track -pyöräradat, parkour-liikuntapuistot, frisbeegolfradat ja kuntoportaat. Näiden suosio on kasvanut hurjasti viime vuosina. Uudenlaiset harrastuspaikat kannustavat liikkumaan ja ovat oiva tapa hyvinvoinnin ylläpitämiseen, kuvailee Saarilahti-Kulju. Keski-Suomessa on maaseuturahoituksen avulla rakennettu tai korjattu yli 400 harraste- ja liikuntapaikkaa vuodesta 2014 alkaen. Lisäksi yli sata yhdistystä on hankkinut yleishyödylliseen käyttöön harrastevälineitä. - Nykyisellä ohjelmakaudella Leader-ryhmillä käytössä ollut teemahanke on mahdollistanut yhdistysten pieniä investointeja tai kohteiden kunnostamista. Moni keskisuomalainen lähiliikunta-, virkistys- ja harrastuspaikka on juuri teemahankkeiden myötä tehty tai kunnostettu. Yhdistykset ovat hankkineet myös yhteisiä harrastusvälineitä, kalustoa ja laitteita kylille, kuvailee Tiina Seppälä Leader Maaseutukehityksestä. - Usein investoinnit voivat olla rahallisesti melko pieniä, mutta alueen asukkaille uusilla harrastuspaikoilla tai olemassa olevien säilyttämisellä on iso merkitys, muistuttaa Seppälä. Leader-rahoitetut hankkeet ovat kustannustehokkaita, koska asukkaat antavat oman työpanoksensa yhteiseen hyvään. Toteutetut kohteet ovat alueen asukkaiden itsensä ideoimia ja niitä toteutetaan rahoituksen lisäksi pitkälti talkoovoimin. Talkootyön määrän Keski-Suomen maaseudun Leader-hankkeissa lasketaan olevan huikeat yli 155 000 tuntia viiden vuoden aikana. - Asukkaat ottavat vastuuta elinympäristöstä ja tekevät itse paljon asioita hakemalla hankerahoitusta, suunnittelemalla, rakentamalla ja ylläpitämällä harrastuspaikkoja. Ihmiset haluavat itse tehdä osansa alueen viihtyvyyden eteen, kertoo Seppälä. TEKSTI: JENNI TIAINEN, VIRPI HEIKKINEN.\nYHTEISÖLLISYYS Maaseutua on aina kehuttu sen yhteisöllisyydestä. Kylien monet toiminnot eivät onnistuisi ilman yhteen hiileen puhaltamista ja yhteistä tekemistä. Moni Keski-Suomen maaseudun kehittämistoimenpide ja investointi on vaatinut lukuisten ahkerien käsien talkootyötä ja ihmisten sitoutumista. Talkootyötä on Keski-Suomen Leader-hankkeissa tehty viiden vuoden aikana yli 155 000 tuntia! Yhteisöllisten hankkeiden myötä asukkaiden hyvinvointi ja palvelut ovat lisääntyneet sekä kylien viihtyisyys, toiminnallisuus ja vetovoima parantuneet.\nHANKASALMELLA vuoden kotiseutuyhdistys Hankasalmen Kotiseutuyhdistys valittiin valtakunnallisesti vuoden 2020 kotiseutuyhdistykseksi. Valinnan perusteissa oli mainittu muun muassa yhdistyksen hienot ja kauaskantoiset hankkeet useana vuonna perätysten. Talkoita ja toimintaa oli lähes vuoden jokaisena arkipäivänä, silloin tällöin myös viikonloppuna. Hankasalmen Kotiseutuyhdistys on erityisen aktiivinen museotoiminnassa, sillä on laaja jäsenpohja ja hyvä yhteys alueen kouluihin, joiden kautta museopedagogista toimintaa voidaan toteuttaa. Tapahtumia on runsaasti ja ne ovat monipuolisia. Yhdistys on myös aktiivinen ja useita eri rahoituskanavia hyödyntävä hanketoimija. Leader Maaseutukehityksen rahoittaman useampivuotisen jättiurakan ja talkooponnistelujen tulos on nyt valmis: 16001800 -lukujen aikana alun perin rakennettu kotiseutu- ja juhlatalo Hallan tupa on saatu kunnostettua ja otettua jälleen käyttöön. Talolla pidettiin hankkeen lopuksi myös juhlaseminaari, jossa sitä käytettiin tapausesimerkkinä vanhojen hirsitalojen korjaamisesta. Valtakunnallisilla kotiseutupäivillä Kokkolassa Hallan tuvan peruskorjausta esiteltiin kiinnostuneelle yleisölle keskustelukammarissa ”Arvotalon uusi aika”.\nTEKSTI: TIINA SEPPÄLÄ, KUVA: HARRI TURKULAINEN\nKESKI-SUOMEN ÄLYKKÄIN KYLÄ Ei ole ihme, että Pihlajaveden kylä oli 17 parhaan joukossa Suomen älykkäin kylä -kisassa. Omaleimaisessa ja vireässä keuruulaiskylässä riittää vierailukohteitakin aina Erämaakirkosta Korpikirjastoon ja Tiedetilasta Pönttöpuistoon. Kyläaktiivit suunnittelevat koko ajan kaikkea uutta – nyt kylälle on perustettu ÄlyAsema.\nMutta mistä kaikki tämä energia? - Meillä on yhdistyksessä vahvaa yhteisöllisyyttä ja osallisuus toteutuu upeasti käytännössä, yhdistyksen puheenjohtaja Ulla Kolehmainen toteaa. - Hallituksessa oli selkeä tahtotila lähteä remonttiin, kun tiedettiin, että meillä on hyvät verkostot, joista löytyy oikeanlaista osaamista, rakentamisesta hankehallintoon. Meidän vahvuuksiamme ovat yhteistyökyky sekä sisäinen ja ulkoinen tiedottaminen.\nSalla Käppi vetää Liikkuva kylä-hanketta: 60 kilometrin Gallén kierroksella on yli 50 luonto- tai kulttuurikohdetta.\nVuoden kotiseutuyhdistyksen palkintoa olivat vastaanottamassa (vasemmalta katsoen): Ulla Kolehmainen, yhdistyksen puheenjohtaja sekä Maarit Puttonen ja Olavi Puttonen, yhdistyksen varapuheenjohtaja.\nVakituisia asukkaita kylässä on vajaa 500, mutta kesäisin kylän asukasluku lähes kolminkertaistuu mökkeilijöiden ansiosta ja kylä onkin suosittu kesänviettopaikka. Kylällä toimii monia aktiivisia yhdistyksiä ja esimerkiksi monipalvelupiste Kauppalan saaminen kylälle on ollut yhteisen ponnistelun tulos. Pihlajaveden kylä lähti syksyllä 2018 mukaan Suomen älykkäin kylä -kilpailuun. Maaseutuverkoston järjestämässä prosessissa on ollut mukana kolmisenkymmentä kylää eri puolilta Suomea. Prosessi oli kyläaktiivien mielestä mielenkiintoinen ja opettavainen, pitäen sisällään mm. sparrausta ja yhteisiä kehittämispäiviä. Pihlajavesi pääsi kisassa upeasti 17 parhaan joukkoon, mutta voittajaksi julistettiin Kainuun Vuolijoki. Voitta-\njakylälle on luvassa innovaatioleiri, jossa huippuammattilaiset johdattavat kylää edelleen eteenpäin uudistumisen tiellä. Pihlajavetiset iloitsevat kuitenkin Keski-Suomen älykkäimmän kylän tittelistä.\nUusi ÄlyAsema ja luontoliikunta Ainoa murheenkryyni kylällä on tällä hetkellä oman kyläkoulun kohtalo. Koulu on vähäisen oppilasmäärän vuoksi lakkautusuhan alla. Kyläläiset haluavat kehittää ja profiloida koulua entistä näkyvämmin kohti metsää ja luontoa. Sitä varten kehitettiin myös ÄlyAsema -konsepti. Syksyllä 2020 perustetun Älyaseman tavoitteena on olla oppimista tukeva paikka, jossa toteutetaan elämys- ja seikkailuopetusta kaikenikäisille yhdistämällä metsäkoulua ja tutkimusasemaa. ÄlyAseman mittauksia mm. lämpötilasta ja hiilidioksidin määrästä voi netin ja blogien kautta seurata kaikkialta. Kyläkoululla on jo aiemmin ollut Tiedetila, jossa on Suomen suurin kokoelma mikrotietokoneita aina 1970-luvulta saakka. Kylässä on myös toteutettu maaseuturahoituksella Liikkuva kylä -hanketta, joka keskittyy kehittämään Pihlajaveden luonto- ja kulttuurikohteita sekä luontoliikuntaan liittyvää palvelutarjontaa. Laatua ja saavutettavuutta parannetaan sekä luodaan uusi digitaalinen ulottuvuus retkeilyyn. Uusi Gallén-kierros lanseerattiin syksyllä 2019. TEKSTI JA KUVA: VIRPI HEIKKINEN\nKeskisuomalainen ruokakulttuuri on monimuotoista ja elävää. Sitä leimaa vahva seutukunnallisuus, jossa näkyvät eri puolelta Suomea tulleet vaikutteet. Ruokaketjun kehittäminen sekä lähiruoan tuotannon ja käytön lisääminen ovat kehittämisen painopisteitä maakunnassa. Maaseuturahoitusta on myönnetty esimerkiksi jalostavien elintarvikealan yritysten investointeihin ja yhteistyöhön sekä lisäksi on panostettu elintarvikkeiden vientiin. Keski-Suomen vahvuuksia ovat monipuoliset, puhtaat ja aromikkaat raaka-aineet pelloilta, metsistä ja järvistä. Lähiruokaa suosimalla tuetaan paikallista yrittäjyyttä.\nDigitaaliset palvelut tarjoavat mahdollisuuden uusiin kokeiluihin sekä paikkariippumattomiin ratkaisuihin. Älykkäitä digitaalisia ratkaisuja voidaan kehittää esimerkiksi maatalouden, terveydenhuollon, hyvinvoinnin, koulutuksen, energiantuotannon, liikkuvuuden, vähittäismyynnin, harrastustoiminnan ja kulttuurin palveluihin. Ihmisten digitaitoja vahvistamalla voidaan lisätä arjen sujuvuutta. Toimivat tietoverkkoyhteydet mahdollistavat lisääntyneen etätyöskentelyn.\nLUONNON AARTEET verkossa Keski-Suomen maa- ja kotitalousnaisten vetämässä Luonnosta tuotteeksi -hankkeessa tehtiin koronakeväänä digiloikka, kun tapahtumat siirrettiin onnistuneesti webinaareiksi ja tapaamiset pääasiassa etäpalavereiksi. Hankkeessa on järjestetty monenlaista koulutusta ja tilaisuuksia luonnontuotealan- ja yrittäjyyden kehittämiseksi. Tilaisuuksiin on osallistunut myös pitkän linjan yrittäjä Terttu Kolehmainen, joka alkuvuodesta 2020 osti suomalaisia luonnontuotteita myyvän Luonnonaarreaitta.fi -verkkokaupan. Kolehmaisen tavoitteena on kasvattaa verkkokauppaa ja siirtyä lähivuosina tilitoimisto- ja siivouspalveluyrittäjyydestä luonnontuotealalle. - Verkkokaupan ostaminen oli investointi tulevaan ja siinä yhdistyvät sydäntä lähellä oleva harrastus ja työ, kertoo Kolehmainen, joka on ollut jo pitkään kiinnostunut saippuoiden ja voiteiden luonnonmukaisesta valmistamisesta. Kolehmainen on uuttanut mm. katajasta, kanervasta ja männystä öljyjä omaan käyttöön. Tilaisuuksista Kolehmainen on hakenut lisätietoa ja neuvoja luonnontuotealan yrittäjyyteen. -Luonnontuoteala oli minulle täysin uusi alue. Luonnosta tuotteeksi -hankkeen tilaisuuksista olen saanut paljon tietoa ja on ollut hyödyllistä kuunnella toisten yrittäjien kokemuksia, iloitsee Kolehmainen. Hän on ollut mukana myös luonnontuotealan yritysryhmähankkeen valmistelussa, jota Keski-Suomen maa- ja kotitalousnaiset kokoavat. Yritysryhmähankkeelta Kolehmainen odottaa erityisesti verkkokaupan tekniseen toteutukseen ja tuotteiden valmistukseen liittyvän tiedon saamista. Tulevaisuuden suunnitelmissa Kolehmaisella onkin kasvattaa verkkokaupan valikoimia itse suunnitelluilla ja valmistetuilla tuotteilla. Kysyntä kotimaassa kasvaa koko ajan ja ulkomaan vientikin kiinnostaa. Suomalaiset luonnontuotteet ovat ulkomailla kysyttyjä ja haluttuja. - Ihmiset ovat valveutuneita ja nyt korona-aikana etenkin puhtaan luonnon ja sieltä saatavien raaka-aineiden arvostus on noussut. TEKSTI JA KUVA: ANNI RINTOO\nNOPEUS ON VALTTIA Toimivilla tietoverkkoyhteyksillä on kiistaton merkitys maaseudun alueille ja asukkaille. Jämsän Länkipohjassa valokuituverkko vedettiin kylän keskustaan vuoden 2019 lopussa. Yhteisrakentamisen etuina ovat sähkömaakaapelin ja valokuidun saaminen valmiiksi yhtä aikaa.\nTeleoperaattori ElmoNetin myyntijohtaja Jari Liski kertoo: - Rakentamisen matka Länkipohjan taajamassa oli vain kymmenisen kilometriä, joten ratkaisevaa olikin, saammeko liittymiä myytyä ennakkoon sen verran paljon, että rakentaminen kannattaa. Kustannuksissa kuidun hinta ei ole ratkaiseva, vaan kaivuutyön hinta. Kyläläiset pääsivät kysymään hankkeesta lisää kyläilloissa. Länkipohjan seudun kyläyhdistyksen jäsen Antti Lähdesmäki muistelee: - Ihmisiä askarrutti lähinnä kustannuskysymykset ja omien puhelinsopimusten kohtalo. Valokuituinvestointi on investointi kiinteistöihin, mutta myös ekologinen teko. On oltava hereillä oikeaan aikaan. Ennakkotilauksia saatiin riittävästi ja hankehakemus jätettiin ELY-keskukselle, jossa maaseutuasiantuntija Veli Koski auttoi nopeasti hakemuksen täydennyksissä. Jo alusta asti suunnittelutyötä tehtiin sähköverkkoyhtiö Elenian kanssa yhteistyössä. Kun sähkökaapeleiden ja valokuidun suunnittelu tehdään yhtä aikaa, se säästää sekä aikaa että on kustannustehokasta. - Rakennettava verkko mitoitettiin siten, että alueen kaikkien nykyisten kiinteistöjen on myös jälkeenpäin mahdollista liittyä kohtuullisin kustannuksin. Nopeutta voi helposti ja nopeasti kasvattaa vaatimusten kasvaessa. ElmoNetin lupaus on,\nettä valokuidun nopeudet riittävät nykyisiin ja tuleviin palveluihin ainakin seuraaviksi 50 vuodeksi, Jari Liski sanoo. Liittymiä tilasivat niin yksityiset asukkaat, taloyhtiöt, Jämsän kaupunki kuin yhdistykset ja yritykset. Kylällä toimii mm. lähes sata henkilöä työllistävä, perävaunuja valmistava JYKI. Valokuitu toimii tällä hetkellä lähinnä Länkipohjan keskustassa, mutta suunnitteilla on jo verkon laajentaminen muualle kylälle. Länkipohjan kylä on mukana Elävät kylät -hankkeessa Juokslahden ja Koskenpään kylien kanssa. Myös niihin on valmistumassa tai suunnitteilla valokuidun rakentamista. Etätyön tekemisen määrä on kylissä lisääntynyt huomattavasti. Kylissä selvitelläänkin mm. toimistohotellin perustamista. - Itse harrastan soittamista bändissä ja olisihan se hienoa näin korona-aikana soitella bändin kanssa yhdessä myös etäyhteyksien päästä. Nopea verkkoyhteys mahdollistaa monia uudenlaisia tapoja olla yhteyksissä muihin, toteaa Antti Lähdesmäki.\nHankkeessa olivat mukana ElmoNet (ent. Pohjois-Hämeen Puhelin Oy), Länkipohjan kyläyhdistykset sekä Keski-Suomen ELY-keskus, joka tuki hanketta maaseuturahoituksella. TEKSTI JA KUVA: VIRPI HEIKKINEN\nKULTTUURI Maaseuturahaston avulla on tuettu paikalliseen kulttuurin, kulttuurimatkailun ja rakennusperinteeseen liittyvää toimintaa sekä kulttuuritilojen kunnostamista ja tapahtumien järjestämistä. Hankkeilla mahdollistetaan uudenlaisia kokeiluja ja tekemisen tapoja, ja niitä toteuttavat useimmiten paikalliset yhdistykset. Kulttuurihankkeet voivat olla rahallisesti pieniä, mutta niillä on iso merkitys asukkaiden hyvinvoinnille ja paikkakuntien elinvoimaisuudelle.\nNormaaliaikana museolla talkoillaan pari kertaa kuukaudessa. Kuvassa toimessa vasemmalta Reijo Nuutinen, Esa Salldén ja Ossi Rantapuska.\nPUTKIRADIOSTA verkkoalustaan Petäjäveden Radio ja -puhelinmuseon päätehtävänä on tallentaa suomalaisen sähköisen viestinnän historiaa. Museon kokoelmissa on runsaasti erilaista viestilaitteita putkiradioista televisioihin ja puhelimiin. Vanhimmat laitteet ovat 1880-luvulta. Museon kokoelmiin tutustuessa saa kulumaan useammankin tovin muistellessa minkälaisia laitteita kotona tai mummolassa on kuunnellut ja katsellut. - Museolla on huomattu, että usein vierailun yhteydessä vanhemmat saavat kertoa lapsilleen, kuinka lankapuhelin toimii. Vanhat laitteet herättävät monissa nostalgisia muistoja, kertoo museon toiminnasta vastaavan Petäjäveden Viestilaitemuseon Tukiyhdistys ry:n sihteeri Esa Salldén. Petäjäveden Radio- ja Puhelinmuseo on perustanut museotoimintansa tukemiseksi verkkoalustan. Tällä hetkellä verkkoalusta on koeajovaiheessa, mutta on kaiken kansan käytettävissä pian, vuoden 2021 alussa. Verkkoalustalla on näytteillä ja myynnissä laaja valikoima vanhoja viestilaitteita ja niiden varaosia, joista osa on saatu lahjoituksina. Lahjoitusten myyntiin on saatu lahjoittajilta lupa toiminnan tukemiseksi. Lahjoittajilla onkin usein toinen samanlainen toimiva laite, jolloin toisen on voinut lahjoittaa museon toiminnan taloudelliseksi tukemiseksi.\nMuseolta saa myös apua vanhojen viestilaitteiden kunnostamiseen ja entisöimiseen. Saatavilla on yli 10 000 laitteen tekniset huolto-ohjeet. Museolta on puhelimitse autettu diagnosoimaan vikoja tai neuvottu mistä asiantuntevasta huoltoliikkeestä voi saada apua. Museolla ei kuitenkaan harjoiteta huoltotoimintaa asiakkaiden laitteille, vain museon omille laitteille. - Ylläpitämällä museon viestilaitteita ja auttamalla harrastajia omien laitteidensa huollossa ja korjaamisessa on mahdollista parantaa viestilaitteiden arvokkaan kulttuuriperinnön säilymistä. Niin museon kuin verkkoalustankin merkittävin kohderyhmä ovat radio- ja viestintäalan harrastajat ympäri maailmaa. Verkossa toimiminen lisää kansainvälisyyttä entisestään. Esa Salldén muistelee, että kaukaisimpia yhteydenottoja on Montenegrosta tullut kysely koskien suomalaisen 1930-luvun radion huoltoasiaa. Uudeksi kohderyhmäksi on viime aikoina saatu sisustusharrastuksesta innostuneet, jotka saavat vanhoista radioista ja puhelimista kauniita retroelementtejä kotiensa sisustukseen. Hanke on saanut maaseuturahoitusta Leader Vesuri-ryhmältä. TEKSTI: MAARIT POLVI-MALKKI , KUVA: ESA SALLDÉN\nYHTEISÖRADIOTA kuunnellaan herkällä korvalla Laukaan Lievestuoreella elelee niin idearikasta väkeä, että mitä tahansa saattaa odottaa, mutta silti kylän oma yhteisöradio yllättää innovatiivisuudellaan! Radio Lievestuore on kyläja yhteisöradio, joka toimii valtaosin vapaaehtoisvoimin. Radiolähetyksissä tuodaan Lievestuoreen tapahtumia, ihmisiä ja koko kylää positiivisella tavalla esille. Lähetykset ja henkilöhaastattelut toimivat ikään kuin kansanradiona: mikä kyläläisiä harmittaa, mitä asioita halutaan nostaa keskusteluissa esille, mikä on hyvää, mikä huonoa ja mistä halutaan kiittää. - Tuli ajatus, että radio olisi loistava keino yhtä aikaa kehittää kylää, tavoittaa ihmisiä ja ehkä helpottaa myös yksinäisyyttä. Ensin idea paikallisradiosta tuntui niin hullulta, ettemme itsekään uskoneet, että se voisi toteutua. Verkostostamme löytyi kuitenkin paljon innokkaita ihmisiä ja monenlaista osaamista, ja päätimme rohkeasti kokeilla, kertoo Sari Puttonen Lievestuoreen Setlementti ry:stä. Radion avulla ylläpidetään sosiaalisuutta. Se on osoittautunut mainioksi välineeksi tavoittaa ja palvella ihmisiä myös korona-aikana. Esimerkiksi riskiryhmään kuuluvat ja vanhukset pääsevät osallisiksi kylän tapahtumista, elämästä ja yhteisöstä, mikäli joutuvat koronan vuoksi välttelemään sosiaalisia kontakteja. - Mietimme keinoa tavoittaa mahdollisimman suuri joukko alueen asukkaita iästä riippumatta, siitä se ajatus radiosta varmaankin alun perin lähti. Perinteisessä radiossa on myös nostalgiaa, siksi emme halunneet toteuttaa ainoastaan nettiradiota, kuvailee Puttonen. Kuulijat ovat ottaneet paikallisradion suurella innostuksella vastaan. Erään kuuntelijan ei ole kertomansa mukaan tarvinnut käydä lääkärissä, sillä radion välityksellä huokuva yhteisöllisyys on vahvistanut niin henkistä kuin fyysistä olotilaa. Radio vahvistaa myös paikallisidentiteettiä.\n- Olemme oppineet paljon kylästämme, sen historiasta ja ihmisistä. Tavallisilla kylän asukkailla on paljon tietoa, jota olemme voineet välittää. Olemme oppineet tuntemaan toisemme paremmin ja uskon, että se on lähentänyt meitä. Puttosen mukaan myös naapurikuntien Toivakan ja Hankasalmen kanssa on syntynyt radiolähetyksissä hauskaa mittelöä, kun lähikuntien kunnanjohtajat ovat olleet haastateltavina. - Eihän sitä tiedä, vaikka tämän myötä kehittyisi uutta yhteistyötä ihmisten, kylien ja jopa kuntien välille. Radio toimii hyvänä keskustelun avaajana. Radio Lievestuoreen ohjelman tekijät tekevät lähetyksiä koululle rakennetusta studiosta. Radiokanavan kuuluvuusalueen säde on noin 15 kilometriä, mutta nettiradion myötä sitä voi kuunnella missä päin maailmaa tahansa. Tiettävästi kuulijoita on ollut jopa San Diegossa ja New Yorkissa. Livejuontoja ja podcast-tallenteita tekee 12 vapaaehtoisen porukka. - Varsinaista radiotoimittajan taustaa ei ole kenelläkään, mutta teatterialan osaamista ja esiintymiskokemusta löytyy monelta, ja siitä on ehdottomasti hyötyä, sillä luovuutta tarvitaan radiolähetyksissäkin. Koska kyseessä on kyläradio, haluamme, että ohjelmasisältöjä tuottaa koko kylä. Mukaan ovat tulleet niin tapahtumajärjestäjät kuin paikallisten yhdistysten ja koulun väkikin. Radio Lievestuore on osa Lievestuoreen Setlementti ry:n hallinnoimaa Tapahtumien Kyläkauppa -hanketta, joka on saanut maaseuturahoitusta Leader JyväsRiiheltä. TEKSTI JA KUVA: JENNI TIAINEN\nTULEVAISUUDEN AMMATIT Teknologia luo uusia töitä ja palveluja. Äänekoskelaiset nuoret näkevät virtuaalimaailman mahdollisuuksia taiteessa, opetuksessa ja terveyspalveluissa.\nKäsityötä ja kulttuuria\nOMAISHOITAJILLE Taito Keski-Suomi ry lähti pohtimaan keinoja virkistää omaishoitajia heidän raskaan työnsä vastapainoksi. Kansallisen omaishoidon kehittämisohjelman mukaan yli miljoona suomalaista auttaa säännöllisesti läheistään. Noin 60 000 heistä tekee ympärivuorokautisesti sitovaa ja vaativaa omaishoitotyötä. Tulevaisuudessa, kun suomalaiset ikääntyvät, ja huoltosuhde heikentyy entisestään, omaishoidon merkitys tulee todennäköisesti vain kasvamaan. Kun Taito Keski-Suomi ry:n toiminnanjohtaja Oili Kinnunen luki jokin aika sitten lehtiartikkelia, jossa kerrottiin omaishoitajista ja heidän väsymyksestään, hänellä alkoi kyteä mielessä hankeidea, jolla voitaisiin luoda virkistystä omaishoitajille. - Mietin, että hoidettaville on kyllä tarjolla erilaisia harrasteita ja asioita, mutta omaishoitajille ei niinkään. Ja että kuinka kiinni omaishoitajat ovat työssään, Kinnunen kertoo. - Niinpä ajattelin, että voisimme kokeilla mennä omaishoitajien koteihin tarjoamaan jotain kivaa tekemistä. Käsityöt ovat hyvä keino virkistäytyä. Kun keskittyy käsillä tekemiseen, voi unohtaa muut asiat ja saada nopeasti aikaan jotain konkreettista. Käsityötä ja kulttuuria omaishoitajille -hanke käynnistettiin syksyllä 2020 ja se kestää vuoden 2021 loppuun.\nTekemistä omaishoitajan toiveiden mukaan Taito Keski-Suomen hankkeessa valitaan 8–9 omaishoitajaa Jyväskylän ympäristökunnista, ja heille tarjotaan käsityöneuvontaa ja kulttuuria sisältäviä taitohetkiä.\nOili Kinnunen kertoo, että yhden omaishoitajan luona käydään hankkeen aikana kaikkiaan viisi kertaa, noin pari tuntia kerrallaan. Ensimmäisellä kerralla hän ja Keski-Suomen Omaishoitajat ry:n edustaja käyvät tekemässä haastattelun ja selvittävät samalla, millaisesta toiminnasta omaishoitaja voisi olla kiinnostunut. - Käsityöpuolella meillä on tarjottavana erilaisia valmispaketteja, esimerkiksi tuftausta, pieniä ryijy- ja kanavatöitä, metallin punontaa ja makramee-amppelitöitä. Jos näistä valmiista vaihtoehdoista mikään ei kiinnosta, kyselemme, olisiko jokin muu tekniikka, jonka omaishoitaja haluaisi opetella. Kun opeteltava käsityötekniikka on päätetty, seuraavat kolme käyntikertaa pitävät sisällään varsinaista tekemistä. - Omaishoitajan luo mennään aina pareittain. Mukana on käsityöneuvojan lisäksi aina jokin kulttuuripuolen osaaja, vaikkapa näyttelijä, laulaja tai tanssija. Ajatuksena on se, että käsityöneuvoja opastaa omaishoitajaa ja toinen henkilö viihdyttää sillä aikaa hoidettavaa, Kinnunen kertoo. Nyt mukana hankkeessa ovat lastenmusiikkiorkesteri Loiskis, Keski-Suomen Tanssin Keskus, näyttelijä Tarja Matilainen, Jyväskylän taidemuseon Kulttuuriluotsit sekä Suomen käsityön museon vapaaehtoiset eli Museokumppanit. Jyväskylän ammattikorkeakoulun opiskelijat haastattelevat hankkeen lopuksi omaishoitajat ja koostavat tulokset jatkosuunnittelua varten. - Nythän kyseessä on pilottihanke, jossa kokeillaan erilaisia toimintatapoja. Tarkoituksena on, ettei tämä jäisi vain tähän, vaan että toiminta voisi jatkua myöhemmin isomman hankkeen muodossa, Oili Kinnunen kertoo. TEKSTI JA KUVA: MARIA MARKUS\nPohjoisen Keski-Suomen ammattiopistossa (PoKe) Äänekoskella järjestetään uudenlaista Tulevaisuuden teknologiat -koulutusta. Koulutus antaa perusvalmiudet sekä osaamisen toteuttaa uusia teknologioita monipuolisesti. Pelaamista pitkään harrastanut äänekoskelainen Katja Huttunen löysi PoKen koulutuksen myötä omat vahvuutensa. Katja tarjoaa virtuaalitodellisuus-työpajoja kevytyrittäjyyden kautta. PoKen oppimisympäristöjen suunnittelijana hän auttaa opettajia hyödyntämään teknologiaa opetuksessa. - Usein unohdetaan, että pelaamisella voi olla merkitystä myös hyvinvointiin. Virtuaalitodellisuus voi tarjota virkistävän irtioton sairaalan potilaille ja se tuo uusia mahdollisuuksia myös kuntoutukseen.\nVirtuaalimaailman rajattomat mahdollisuudet taiteessa Linda Takalalle PoKella tehdyt opinnot merkitsivät hänen taideharrastuksensa etenemistä uudelle tasolle. Virtuaalinen maailma auttoi Lindaa ymmärtämään piirtämistä uudella tavalla. - Virtuaalimaailmassa taiteilija on itse omassa teoksessaan. Ei edes tarvitse olla hyvä piirtäjä luodakseen jotain ainutlaatuista. Linda on aikaisemmin tehnyt mielenterveystyötä nuorten parissa. Linda on huomannut myös ylivilkkaan lapsen kanssa, miten VR-taiteen avulla lapsen saa rauhoittumaan ja keskittymään. - Siksi VR-taiteen käyttäminen terapiamuotona kiinnostaa. Minulta voi tilata taidetyöpajoja. Muusikkona keikkaillut Sauli Niskanen hakee koulutuksesta oppia ja ideoita musiikin striimaukseen ja uudenlaiseen tekemiseen. Hän loi uuden konseptin peruuntuneille pikkujouluille. Ohjelmatarjottimesta tilaaja voi valita mieleisensä kattauksen. Sen jälkeen Sauli tiimeineen hoitaa tilaajalle räätälöidyn interaktiivisen lähetyksen verkkopikkujouluihin. Linda ja Sauli haaveilevat myös yhteisestä audiovisuaalisesta taidenäyttelystä. Molempia kiinnostaa virtuaalitodellisuuden hyödyntäminen uudenlaisissa taidenäyttelyissä ja musiikin kanssa yhdistettynä, tanssinäytöksiin tai musiikin taustatyöksi. He toivovatkin löytävänsä yhteistyötahoja näihin projekteihin.\nVirtual Reality Tulevaisuuden tekijät -hankkeessa järjestettiin syksyllä 2020 nuorten VR-osaajien kanssa VR Art Goes Lande -kiertue pohjoisessa Keski-Suomessa. Kuudella paikkakunnalla nuoret esittelivät virtuaalitodellisuuden mahdollisuuksia ja omia töitään. Työpajat kiinnostivat kaikenikäisiä, ja yli sata lasta ja aikuista osallistui kiertueen tapahtumiin. Virtuaalimaailmassa on rajattomat käyttömahdollisuudet, mutta sisällöntuotantoon tarvitaan enemmän VR-ammattilaisia. 15 opintopisteen Tulevaisuuden teknologiat -koulutusta on PoKella järjestetty nyt neljä kertaa ja siihen on osallistunut tähän mennessä lähes sata opiskelijaa. Leader Viisarin Tulevaisuuden tekijät -hankkeessa nuoret kehittävät omaa kotiseutuaan pohjoisessa Keski-Suomessa. Hanke on saanut maaseuturahoitusta Keski-Suomen ELY-keskukselta. TEKSTI JA KUVA: VIRPI HEIKKINEN\nLue jutun pidempi versio nettisivultamme www.keskisuomenmaaseutu.fi/ajankohtaista\nLAPSET JA NUORET Keski-Suomen maaseudulla panostetaan lapsiin ja nuoriin. Maakunnan 4H-yhdistykset, urheiluseurat ja muut toimijat tekevät hienoa työtä tulevaisuuden toivojemme parissa kehittäen ja rohkaisten lapsia ja nuoria heidän elämässään. Maaseuturahoituksella on tuettu lasten ja nuorten yrittäjyys- ja ympäristökasvatusta, digi- ja markkinointitaitoja sekä esimerkiksi ohjelmointitaitoja. Nuorten osaamista, uuden oppimista, kansainvälisyyttä sekä yritteliäisyyttä on vahvistettu, koska tulevaisuuden töissä näitä tarvitaan. Nuorille on luotu enemmän harrastuksia ja toimintaa lähialueelle, ja he ovat päässeet vaikuttamaan ja kehittämään omaa asuinseutuaan ja sen mahdollisuuksia.\ninnostaa nuoret teknologian ja ohjelmoinnin pariin Tekno Lande -hankkeessa vahvistetaan uuraislaisten nuorten osaamista ja kiinnostusta luonnontieteissä. Tiedekerhoissa lapset oppivat toiminnallisin ja osallistavin menetelmin fysiikasta ja kemiasta. Lisäksi syvennetään aiemmissa hankkeissa opittua digitaalista ja teknologista osaamista. Teknologian merkitys kasvaa koko ajan maailmalla, ja teknologia-alalle halutaan saada lisää osaavia tekijöitä. Tekno Lande syntyi ajatuksesta, että haluttiin rohkaista lapsia ja nuoria tutustumaan ikätasolle sopivalla tavalla luonnontieteisiin ja teknologiaan. - Luonnontieteelliset alat ja teknologia-ala ovat tunnetusti myös melko miesvaltaisia ja haluamme kannustaa mielekkään tekemisen kautta myös tyttöjä näiden asioiden pariin, kertoo hankekoordinaattori Pauli Kirvesmäki Uuraisten 4H-yhdistyksestä. Käytännössä teknologian ja luonnontieteiden oppia tarjoillaan järjestämällä tiedekerhoja Uuraisten Höytiällä ja Hirvaskankaalla 10–13-vuotiaille lapsille. Lisäksi järjestetään lasten tiedeleirejä. Näissä harrastuksissa nuoret pääsevät perehtymään ilmiöihin osallistavasti ja toiminnallisesti.\n- Tiedekerhoissa tehdään hauskoja ja mieleenjääviä tutkimuskokeita, kuten pulloraketteja, ja perehdytään erilaisiin fysiikan ja kemian ilmiöihin. Kouluopetukseen verrattuna tiedekerhoissa oppiminen ja tekeminen on rennompaa, sillä opittuja taitoja ei testata tai arvostella tenttien muodossa, toteaa Kirvesmäki. Osana Tekno Lande -hanketta uuraislaiset nuoret toteuttivat valoinstallaatioita Valon kylä -tapahtumaan, joka sai kiitosta siitä, että nuorten osaaminen tuotiin koko paikkakunnan iloksi ja nähtäville. Tapahtuman kautta kylälle saatiin kävijöitä myös kunnan rajojen ulkopuolelta. Valoinstallaatioiden suunnittelussa ja toteutuksessa hyödynnettiin ohjelmoitavaa logiikkaa, joka on hyödyllinen taito ja asia ymmärtää esimerkiksi tulevaisuuden töissä. - Lapset ja nuoret oppivat sellaisia tietoja ja taitoja, joista on hyötyä jo heidän peruskouluopinnoissaan. Nuoret hyötyvät saamista taidoista myös myöhemmin elämässään esimerkiksi jatko-opinnoissaan, työelämässä ja mahdollisesti jopa yrittäjänä toimiessaan, koska luonnontieteet ja teknologia ovat tulleet heille tutuksi jo harrastustoiminnan kautta, kommentoi Kirvesmäki. Samanaikaisesti Uuraisten 4H:lla on käynnissä myös Robo-hanke, jossa lapset ja nuoret ovat tutustuneet erityisesti robotiikkaan ja ohjelmointiin. Go for Lights -hankkeessa puolestaan on opittu teknologian ja taiteen yhdistämisestä. Tekno Lande -hanke on saanut maaseuturahoitusta Leader JyväsRiiheltä. TEKSTI: JENNI TIAINEN, KUVA: PAULI KIRVESMÄKI\nMediaosaamiselle on kova kysyntä maaseudulla ja etenkin pienissä organisaatioissa. Jyvässeudun 4H-yhdistyksen MediassaPro-hankkeen avulla nuoret oppivat tuotteistamaan omaa mediaosaamistaan myytäviksi palveluiksi. Nuoret työllistävät itsensä tuottamalla palveluita esimerkiksi apua tarvitseville maaseudun yrityksille ja yhdistyksille. Pienissä maaseudun yrityksissä on usein tilanne, ettei ole osaamista tai aikaa markkinoida yritystä ja sen palveluita sosiaalisessa mediassa tai verkossa, vaikkakin se koetaan tärkeäksi. Myös yhdistyksissä väki vanhenee, ja median ja internetin käyttäminen iäkkäämmille saattaa olla vaikeaa. Jyvässeudulla nuoret vastaavat huutavaan mediataitojen pulaan. Nuorten osaaminen nimittäin valjastetaan apua tarvitsevien käyttöön. Samalla kun maaseudun eri toimijat saavat toimintansa markkinointiin apua, saadaan nuorille tärkeää työkokemusta ja ansioita. Parhaillaan Jyvässeudulla on käynnissä kymmenkunta media-alan osaamista tarjoavaa nuorten 4H-yritystä, joiden palveluvalikoimaan kuuluvat videointi, valokuvaus ja somepäivitykset. - Perustin Emman kuva -4H-yrityksen, jonka kautta tulen tekemään sosiaalisen median sisältöjä ja esimerkiksi juhlakuvausta. Olen luova ihminen, ja minua kiinnostaa sisällöntuottaminen. Pidän sekä visuaalisuudesta että kirjoittamisesta. Sosiaalisessa mediassa kiehtoo se, että sen avulla tavoittaa paljon ihmisiä ja voi vaikuttaa yhteiskuntaan, kertoo 17-vuotias 4H-yrittäjä Emma Tammelin.\nMyös yrittäjä Hanna Sivula näkee myönteisenä mahdollisuuden hyödyntää nuorten some-osaamista ja uskoo, että etenkin pienyrittäjillä on tarvetta tällaiselle palvelulle ja osaamiselle. Nuoret ovat kekseliäitä luomaan kiinnostavaa markkinointia ja some-sisältöjä. - Olen todella kauan miettinyt, että pitäisi olla itse paremmin somessa ja ajan hengessä mukana. Pienyrittäjän työssä pitää hoitaa muita asioita ja somettaminen on jäänyt taka-alalle. Tuli mieleen, että voisikohan 4H:lla olla näppäriä nuoria, joille etenkin Instagram olisi tuttu. Näin keksin ulkoistaa 4H-yrittäjälle somepäivitysten tekemisen. Tästä tulee varmasti tosi hyvä juttu ja varmasti monella muullakin yrittäjällä olisi samanlainen tarve, kuvailee yrittäjä Hanna Sivula, Avon kauneuskonsultti. Lisäksi Jyvässeudun 4H:n MediassaPro-hankkeessa järjestetään maaseudun kylillä 10–18-vuotiaille lapsille ja nuorille mediakerhoja, joissa he oppivat käyttämään älypuhelimia ja videokameraa. Nuoret oppivat mobiilisovellusten käytöstä, sosiaalisesta mediasta ja internetissä viestimisestä ja toimimisesta sekä valo- ja videokuvaamisesta, editoinnista ja jopa lyhytelokuvien tekemisestä. Kerhoissa on tehty esimerkiksi Korpilahden kylille markkinointivideoita. - Hauskan tekemisen ohessa opitaan sosiaalisessa mediassa viestimisestä ja somekäyttäytymisestä sekä tunnistamaan netin vaaran paikkoja. Juttelemme nuorten kanssa esimerkiksi siitä, kuinka kauan somessa kannattaa viettää aikaa, ja hyvästä nettietiketistä. Nuorten kanssa käydään hyvinkin syvällisiä keskusteluja siitä, millaisia mielikuvia ihmisistä, toiminnasta ja maailmasta luodaan somessa, kuvailee projektikoordinaattori Pia Kautto Jyvässeudun 4H-yhdistyksestä. - Teknisten taitojen lisäksi ryhmätyö- ja neuvottelutaidot kehittyvät yhteisissä projekteissa. Näitä taitoja nuoret tulevat tarvitsemaan opinnoissa, työelämässä ja mahdollisesti yrittäjänä toimiessaan. MediassaPro-hanke on saanut maaseuturahoitusta Leader JyväsRiiheltä. TEKSTI: JENNI TIAINEN, KUVA: PIA KAUTTO\nLasten ja nuorten yritteliäisyyttä hiottiin helmeksi Suomenselän 4H-yhdistyksessä Yritteliäisyys ei välttämättä tule itsestään, vaan siihen kasvetaan ja siihen voi oppia. Kannonkoskella, Kivijärvellä ja Saarijärvellä Suomenselän 4H-yhdistys käyttää monipuolisia toimintamenetelmiä lasten ja nuorten työelämäja yrittäjyyskasvatuksessa. Niitä ovat olleet mm. pop up -yritystapahtumat, yritysvierailut, palvelumuotoilutyöpajat, duunileirit, koulutukset, työpajat, teemapäivät- ja viikot sekä vapaaehtoistoiminnan kautta kohti yrittäjyyttä. Yhdistys haluaa laajentaa lasten ja nuorten näkemystä yrittäjyydestä ja työn tekemisestä. Toimenkuvia ja mahdollisuuksia on myös sellaisissa töissä, joita ei ehkä aiemmin ole edes ajatellut.\nKeski-Suomen maakunnan 4H-yhdistykset tekevät arvokasta työtä lasten ja nuorten kanssa niin yrittäjyyteen kuin ympäristökasvatukseen liittyen. Nuoret oppivat parhaiten itse tekemällä. 4H-yhdistykset ovat saaneet maaseuturahoitusta alueensa Leader-ryhmiltä tai Keski-Suomen ELY-keskukselta.\nHankasalmen 4h-yhdistyksessä toimivat Marjo Tiihonen, Tiia Koponen, Anu Hyytiäinen ja Sirkka Suomäki.\nMahdollisuuksia ja massia Toivakan ja Joutsan nuorille Toivakan-Joutsan 4H-yhdistys aktivoi paikkakuntien nuoria yrittäjyyteen ja tavoitteena on saada nuoret ymmärtämään ja löytämään oman kotiseudun yritysmahdollisuuksia. Uusiin toimintamuotoihin kuuluu mm. paikallisten nähtävyyksien ja kohteiden hyödyntäminen. Koronatilanne laittoi suunnitelmat uusiksi, mutta sosiaalinen media otettiin nopeasti hyötykäyttöön. Peruuntuneiden opintomatkojen ja yrityskurssien tilalla on toteutettu enemmän livelähetyksiä etupäässä Instagramissa. Lasten ja nuorten toivomia aiheita on ollut laidasta laitaan. On opittu pelien striimaamisesta ja pelialan yrittäjyydestä. On kuultu leivontayrityksen, pyöränhuolto- sekä keppihevosyrityksen toiminnasta. Esimerkkien kautta nuoret saavat hyviä ideoita oman yritysidean kehittelyyn.\nHankasalmen 4H ja nuoret kehittävät paikkakunnan tapahtumia ja toimintaa Hankasalmen 4H-yhdistys on toteuttanut paikkakunnan nuorten kanssa Hankasalmi kutsuu! ja Vision-hankkeita, joissa on\njärjestetty monenlaista tapahtumaa ja tempausta. Joka tapahtumaan on palkattu nuoria apukäsiksi käytännön toteutukseen. Nuoret ovat toimineet myös ohjaajina ja apuohjaajina lapsille järjestettävissä kerhoissa ja leireillä. Tavoitteena on opettaa nuorille tapahtumatuottamista, kuten esim. tapahtuman organisointia ja markkinointia, sekä saada nuorisoa osaksi paikallista toimijaverkostoa.\nILO – Innolla Luonnosta Osallistuen Konnevedellä Konneveden 4H-yhdistys toteuttaa hanketta, jonka tavoitteena on edistää paikkakunnan nuorten osallisuutta ja luontosuhdetta heitä innostavin tavoin. Nuoria kannustetaan rohkeasti suunnittelemaan ja toteuttamaan itselleen mielekästä toimintaa kavereiden kanssa, aikuisen turvallisella tuella ja ohjauksella. Nuoret oppivat lisää muun muassa lähiruoasta, luontoliikunnasta sekä teknologian yhdistämisestä luonnossa tapahtuvaan toimintaan.\nNuorten Duunileireillä opittiin työelämän taitoja 24/7 Duunileiriläiset perehtyivät päivisin erilaisiin työyhteisöihin, ammatteihin ja toimenkuviin. Työpäivän jälkeen kokoonnuttiin majoituspaikkaan ja käytiin yhdessä läpi päivän kulkua sekä ongelmakohtia ja onnistumisia. Leirillä opittiin työelämän oikeuksista ja velvollisuuksista, joihin kuuluu mm. kännykän käyttö, tai pikemminkin käyttämättömyys. Majoituspaikassa laitettiin yhdessä ruokaa, harjoiteltiin terveellisiä elämäntapoja ja viihdyttiin yhdessä. Aamuisin lähdettiin jälleen työpaikoille, joten riittävä määrä yöunta oli tärkeässä osassa duunileirillä. TEKSTI: VIRPI HEIKKINEN\nPakohuone-peli Joutsan Talomuseolla Kolme joutsalaista nuorta, Odessa, Ella ja Nella, innostuivat pakopeleistä niin, että halusivat luoda oman. Pelipaikaksi valikoitui Joutsan Talomuseo, joka on loistava ympäristö historialliselle ja tositarinaan perustuvalle seikkailulle! Talomuseossa on erikoinen vankityrmä, josta kerrotaan, että siitä on aikoinaan päässyt pakenemaan vain kaksi vankia. Tytöt tutustuivat paikan historiaan ja tarinoihin ja alkoivat kehittelemään talomuseon ympäristöön sopivaa seikkailua. Syntyi tarina Ilmari Yrjönpojasta. Pakopelihuonetta kävi kesän aikana pelaamassa 50 ryhmää. Toivakka-Joutsan 4H-yhdistys auttoi nuoria 4H-yrityksen perustamisessa ja pakopelin suunnittelussa. Nuoret aikovat jatkossa suunnitella lisää kiehtovia pakopelejä. TEKSTI JA KUVAT: VIRPI HEIKKINEN\nYMPÄRISTÖ Keski-Suomen maaseudulla tehdään merkittävää työtä ilmaston, ympäristön ja tulevaisuuden hyväksi. Yritysten ja yhteisöjen ympäristötekoja on tuettu maaseuturahoituksella. Ilmastonmuutos ja kestävät ratkaisut huomioidaan jo useimmissa yrityksissä tänä päivänä. Yrittäjillä on korkeatasoista ympäristöosaamista ja yhä useammin ilmastonmuutos nähdään uuden liiketoiminnan mahdollisuutena. Kuluttajia yritysten ympäristövastuu kiinnostaa yhä enemmän ja kulutusvalintoja tehdään myös ympäristösyistä. Energiansäästöä saavutetaan esimerkiksi kylien yhteisissä kokoontumistiloissa järkevillä lämmitys- ja valaistusratkaisuilla. Lisäksi ympäristön kunnostusta voidaan tehdä monin tavoin, joko uusilla innovaatioilla tai vanhoihin ekologisiin perinteisiin perustuen.\nKeuruulla yritykset toimivat kestävässä kehityksessä esimerkillisesti: on hiilineutraali apteekki, maalämpöä, metsien istutusta, uusia tuotteita teollisuuden hukkapaloista sekä uusiutuvaa energiaa hyödyntävä koulun lämpökeskus. Uusia liiketoiminnan mahdollisuuksia löytyy mm. metsäenergiassa, tekstiiliteollisuudessa ja lähimatkailussa. Etätyöskentely on tullut jäädäkseen.\nKeuruun Kehittämisyhtiössä Keulinkillä toteutettiin 2020 Ilman muuta -hanketta maaseuturahoituksella. Projektipäällikkö Reijo Himanen toteaa, että ilmastonmuutos otetaan yrityksissä vakavasti. Vähättelevään tai kielteiseen asenteeseen ei juurikaan törmää: - Yritykset ovat tehneet paljon kestävää kehitystä ja ilmastotyötä tukevia asioita oma-aloitteisesti ja niistä löytyy korkeatasoista osaamista. Pienilläkin teoilla nähdään arvo ja merkitys.\nIlmastonmuutoksen torjunnan keinovalikoima on laaja, ja jokaiselle löytyy varmasti sopiva tapa. Keuruun Apteekki hoitaa mm. kunnallista lääkejätteen keräyspistettä, joka vähentää lääkejäämien joutumista vesistöihin, sekä neuvoo asiakkaita lääkkeiden säilytyksessä ja käytössä turhan lääkejätteen välttämiseksi. Apteekin Terveyspisteessä asiakas saa matalan kynnyksen sairaanhoitajapalveluita, mikä vähentää osaltaan turhaa liikkumista. Hiilineutraali Keuruun Apteekki on laskenut hiilidioksidipäästönsä ja niitä kompensoidaan istuttamalla hiiltä sitovaa uutta metsää Suomeen. - Tämä on yrityksille helppo tapa osallistua ilmastotalkoisiin, ja asiakkaatkin arvostavat, suosittelevat yrittäjät Riitta Valjakka-Koskela ja Tommi Koskela. Päihde- ja mielenterveyspalveluja tuottava Vehkoonranta Oy siirtyi öljylämmityksestä maalämpöön, jonka tarvitsema pumppausenergia tuotetaan täystuulisähköllä. Lisäksi autot on vaihdettu hybrideihin, hehkulamput ledeihin ja autoilu etäpalavereihin.\nKESTÄVIÄ ARJEN TEKOJA tulevaisuuden parhaaksi Kalusteasennus Kajak tekee laadukkaita toimistokalusteita lähialueen teollisuuden hukkapaloista. Kestävinä materiaaleina vaneri ja laminaatti takaavat kalusteelle pitkän elinkaaren, ja kuljetusten hiilijalanjälki on pieni suhteutettuna tuotteen pitkään käyttöikään. Keuruun Energia on rakentanut Pohjoislahden koulun lämpökeskuksen, joka koostuu pellettikattilasta, aurinkokeräimistä sekä -paneeleista, jotka yhdessä tuottavat koko koulun lämpöenergian.\nTyö jatkuu Keuruulla neljää selkeää esiin noussutta teemaa edistetään myös jatkossa. Niitä ovat uusiutuvaan energiaan liittyvä teknologia ja osaaminen sekä paikallisen metsäenergian mahdollisuudet. Tekstiiliteollisuus kehittyy vauhdilla kohti uutta, kiertotalouteen perustuvaa toimintamallia. Ilmastonmuutosteeman rinnalle nousi koronakriisin myötä voimakas tarve kehittää paikallisia palveluja ja uusia toimintatapoja esimerkiksi lähimatkailun kysynnässä. Etätyön tekeminen on muodostunut uudeksi normaaliksi. TEKSTI JA KUVA: REIJO HIMANEN\nIlmastonmuutos – Keuruun seutukunnan tulevaisuus (Ilman muuta) -hanke oli Kehittämisyhtiö Keulink Oy:n hallinnoima, Vesuri-ryhmä ry:n ja Keski-Suomen ELY-keskuksen rahoittama aktivointihanke. Lue pidempi versio jutusta nettisivullamme www.keskisuomenmaaseutu.fi/tarinat, www.keulink.fi\nMuuramessa ja Säynätsalossa nuoret toteuttavat ympäristöprojekteja ja kerryttävät samalla omaa tietotaitoaan aiheesta. Valtakunnallisen Nuorisobarometrin tuloksista käy ilmi, että valtaosa nuorista kokee luonnon hyvinvoinnin tärkeänä, ja he ovat muita ikäluokkia valmiimpia panostamaan siihen. Nuorten omien sanojen he kokevat riittämättömyyden tunteita siksi, etteivät tunne pystyvänsä vaikuttamaan riittävästi ympäristöasioihin. Nuoria huolestuttaa muun muassa ympäristön roskaaminen sekä turha saastuttaminen mopoillen ja autoillen vaihtoehtoisten liikkumistapojen sijaan. Muuramelaisnuoret ovat tarttuneet tuumasta toimeen. He ovat ideoineet muun muassa siivoustalkoita, ekokahvilaa, vieraslajien torjuntaa ja pyörälainaamotoimintaa. - Nuoret toteuttavat itse keksimänsä projektin kestävän kehityksen toimintaperiaatteiden mukaisesti, ja me valmentajat annamme välineitä ja ohjausta projektien toteuttamiseen, kuvailee valmentaja Sari Kämäräinen Muuramen Innola ry:stä. Muodista kiinnostunut lukiolaisten ryhmä Muuramessa stailaa käytettyjä vaatteita niin, että ne saavat uuden elämän. Nuoret myyvät uudistetut vaatteet omien verkostojensa ja some-myyntikanavien kautta. Säynätsalossa puolestaan yläasteikäiset järjestävät ympäristötapahtuman, jossa tuodaan ympäristöarvoja ja kestävää kehitystä esille myös sosiaalisesta ja kulttuurisesta näkökulmasta. - Upeaa on ollut huomata, että nuoret huomioivat ympäristöasiat kaikissa valinnoissaan toteuttaessaan projekteja. Ryhmissä käydään paljon keskusteluja esimerkiksi energian säästämisestä, veden kulutuksesta ja vaihtoehtoisista energialähteistä, kertoo Kämäräinen.\nTekemisen ohessa nuorten ymmärrys heidän omien valintojensa ja tekojensa merkityksestä kasvaa. Nuorten tietoisuus lisääntyy siitä, mitä asioita kestävä toimintatapa pitää sisällään, esimerkiksi kierrättäminen, ruokahävikin minimointi, vastuullinen kulutuskäyttäytyminen sekä kestävä taloudenhallinta. Nuoret kokevat onnistuneensa saadessaan tehdä ja vaikuttaa. Projektissa mukana olevat Emilia Virtanen, Enna Lipsonen ja Elina Riikonen kertovat tekevänsä arjessaan ekologisia ja kestäviä valintoja. He suosivat kasvisruokaa, käyttävät julkista liikennettä sekä ostavat vaatteensa pääosin kirpputoreilta. - Uskon, että itse toteutettujen kokeilujen rohkaisemana moni nuorista ottaa opittuja kestävämpiä ratkaisuja käyttöön omassa arjessaan. He myös välittävät tietoa ympäristöasioista lähipiirissään esimerkiksi kavereilleen ja perheilleen, iloitsee Kämäräinen. KeMu – Miten toimii kestävä muuramelainen? -hanke on saanut maaseuturahoitusta Leader JyväsRiiheltä.\nMuuramen nuorten yrittäjyystalo Innola on Suomen ensimmäinen ja ainoa nuorten yrittäjyystalo Yhdistys valmentaa 11–29 -vuotiaita nuoria projekti- ja yritystoiminnassa. JyväsRiihi on ollut rahoittamassa Muuramen Innolan perustamista ja sen 15 toimintavuoden aikana useita hankkeita. Valmennuksiin on osallistunut 2 000 nuorta ja 200 nuorten yritystä tai projektia on käynnistetty. Nuoret ovat perustaneet polkupyöräkorjaamon, kahviloita, kioskeja ja monia muita palveluita paikkakunnalle. - Projektien parissa työskentely antaa mahdollisuuksia etsiä omia vahvuuksia, hankkia kokemuksia sekä tienata samalla. Innolassa tehdyt projektit ja perustetut yritykset ovat nuorten itsensä ideoimia tai toimeksiantoja yrityksiltä tai yhteisöiltä, kertoo toiminnanjohtaja Niina Koivuniemi. TEKSTI: JENNI TIAINEN, KUVA: INNOLA\nMONIKASVOINEN MAASEUTU Monipaikkaisuus lisääntyy Maaseutu ei ole yhdenlainen ja yksinkertainen asia. Harva suomalainen myöskään kokee olevansa joko kaupunkilainen tai maalainen, seikkailemme sukkelasti molemmissa ja identiteettimme on sen mukainen. Monipaikkaisuus on paluuta luontoyhteyteen. Maaseutubarometrin 2020 mukaan maaseutu nähdään yhä enemmän tulevaisuuden voimavarana ja hyvän elämän paikkana, myös nuorten kaupunkilaisten silmin. Maaseutubarometrista käy hyvin ilmi, että ajatukset siitä, mitä maaseutu on, vaihtelevat. Joillekin maaseutu on vain harvaan asuttua maaseutua, vaikka todellisuus ei ole niin helppo. Maaseutubarometrin mukaan saaristoa, pikkukaupunkeja ja vaikkapa Lapin liikuntakeskuksia ei mielletä maaseuduksi, vaikka ne sellaista määritelmien mukaan ovatkin. Miten vaikea onkaan puhua maaseudusta, kun mieleen piirtyvä kuva voi puhujilla olla niin erilainen? Suomi on Euroopan maaseutuvoittoisin maa. Maamme pinta-alasta 95 prosenttia on maaseutua. Se tarkoittaa ainakin sitä, että silloinkin, kun asuu kaupungin ytimessä, maaseutu on lähellä. Maaseutu koskettaa jopa niitä, jotka eivät luonnossa viihdy. Maaseutu tulee joka tapauksessa esimerkiksi ruokana ruokapöytään.\nJos mahdollista, ihminen valitsee mieluusti kaksi erilaista arkea Monipaikkaisuudella on monta määritelmää, mutta perusperiaate on, että monipaikkainen ihminen elää useassa eri paikassa. Maaseudun monipaikkaisuudesta on puhuttu jo pitkään. Se tarkoittaa, että kaupungissa asuva henkilö asuu osan vuotta tai vaikka osan viikosta maaseudulla. Tutkimusten mukaan ihminen on onnellisimmillaan ja tyytyväinen, kun saa vaihtaa välillä maisemaa.\nHyvät tietoliikenneyhteydet toki edistävät työn paikkariippumattomuutta, mutta etätyön teknistä sujuvuutta vaikuttavammat voimat kumpuavat ihmisen sisimmästä. Koronapandemian myötä suurin osa toimisto- ja tietotyöläisistä siirtyi tekemään etätöitä. Moni jäi kotiin, mutta osa vetäytyi mökille tai kotiseudulle maalle. Samalla tuli pidettyä turvaetäisyydet. Erikoisilla ajoilla on ollut uraauurtavia vaikutuksia. - Etätöitä on toki tehty aikaisemminkin, mutta nyt siitä tuli uusi normaali. Tilanne on herättänyt ihmiset pohtimaan tarkemmin työnsä sisältöjä. He ovat havahtuneet, että hommat hoituvat näinkin. Miksi pitäisi palata takaisin toimistolle, ainakaan joka päivä?, sanoo aluetieteen lehtori Ilkka Luoto Vaasan yliopistosta. - Poikkeusaika on tehnyt suomalaisten luontosuhteelle hyvää. Kun muualle ei ole saanut mennä kuin luontoon, olemme ilahduttavasti oivaltaneet elämästä jotain uutta. Ryntäävätkö kaupunkilaiset nyt sankoin joukoin maaseudulle, luontoyhteyteen? Tekeekö yhä useampi elämänmuutoksen ja pakkaa läppärinsä ja perheensä mukaan korpeen? Merkkejä tästä on yllin kyllin, mutta todennäköisesti suurta ryntäystä ei ole luvassa. Kaupunki-maaseutuasumisen kokonaiskuva on kuitenkin pikkuhiljaa mahdollisesti muuttumassa. Juttu perustuu maaseutuverkoston Sun, mun, meidän maaseutu -juttusarjaan, jonka on kirjoittanut freelancetoimittaja Kirsi Haapamatti. www.maaseutu.fi/maaseutuverkosto/uutiset\nVIRTUAALINEN KYLÄMATKA Matkalla mukana jo yli 30 bussilastillista! Toukokuussa 2020 Keski-Suomen maaseudun toimijat järjestivät ainutlaatuisen virtuaalimatkan maaseudulle. Viisi keskisuomalaista kylää avautui katsojille videoiden ja matkaoppaan haastattelujen välityksellä. Kyläasiamies Reena Laukkanen-Abbey Keski-Suomen kylät ry:stä kertoo: - Tapahtuma toteutettiin osana Kyläsuunnitelmalla eteenpäin -hanketta. Poikkeustilanteen vuoksi halusimme peruuntuneen opintoretken tilalla tarjota jotain vastaavaa. Viisi kylää ilmoittautui iloksemme mukaan.\nVideoita ja matkaoppaan haastatteluja Tapahtuma toteutettiin niin, että kylät tekivät ennakkoon esittelyvideot, jotka retkellä katsottiin ensin. Kylät olivat videoihinsa poimineet oman kylän erityispiirteitä ja erikoisuuksia, mutta myös yleistä tietoa, historiaa ja kuvausta kylästä. Videoilla ja puheenvuoroissa kyläläiset kävivät läpi mm. kylämatkailua, luontoa, kulttuuria ja perinteitä, kuten kylien omia tapahtumia. Lisäksi kerrottiin kylien elinkeinoista, nuorista sekä kylien kehittämisen tulevaisuudenkuvista. Joka kylältä mukana oli kyläaktiiveja vastaamassa matkaoppaan lisäkysymyksiin. Katsojat pääsivät myös esittämään kysymyksiä chatin ja tekstareiden kautta. Mukana tapahtumassa olivat seuraavat kylät: •\tKoiviston ja Konginkankaan kylät/Kömin kilta, Äänekoski •\tKorpilahden pohjoiset kylät, Korpilahti •\tPihlajaveden kylä, Keuruu •\tLänkipohjan kylä, Jämsä\nvierailuille ei ihmisillä tunnu useinkaan kiireisen elämän keskellä olevan. Nyt jokainen voi tehdä virtuaalisen matkan silloin, kun itselle sopii ja kotisohvalta käsin. Elämä kylillä näyttäytyi hyvin positiivisena ja uudet asukkaat tervetulleina. Tapahtuma toi valtavasti näkyvyyttä kylätoiminnalle ja maaseudun kehittämiselle. Myös monet mediat tarttuivat aiheeseen. Virtuaalimatka oli myös ympäristöystävällisempi ratkaisu kuin perinteinen bussikierros. Retken palautteessa kiitettiin tapahtumaa sekä kylien luovuutta ja aktiivisuutta. Kyläläiset kertoivat saaneensa oppia toinen toisiltaan uudenlaisen virtuaalisen tapahtuman toteutukseen. Matkalle pääsee edelleen mukaan katsomalla tallenteen Keski-Suomen maaseudun Youtube-kanavalta.\nKokemus yllätti positiivisesti myös järjestäjät -Tapahtuma oli meillekin uudenlainen kokeilu, joita me ajan hengen mukaisesti kannustamme kaikkia tekemään. Matkavideon katsomiskerrat (1600) Youtubessa vastaavat yli kolmeakymmentä bussilastillista ihmisiä, joten myös osallistujamäärän suhteen onnistuimme loistavasti, JyväsRiihi ry:n hankeneuvoja Jenni Tiainen iloitsee. Reena myötäilee: - Ihmisiä kyllä kiinnostaa kylien elämä, mutta aikaa tällaisille\nVirtuaalisen matkan maalle järjesti Keski-Suomen kylät ry:n ja JyväsRiihi ry:n Kyläsuunnitelmalla eteenpäin -hanke. yhteistyössä Digisti kylään- hankkeen kanssa. Matkaoppaana toimi Jyväskylän matkailuoppaat ry:n Outi Raatikainen. TEKSTI: VIRPI HEIKKINEN JA JENNI TIAINEN\nLue pidempi juttu nettisivultamme www.keskisuomenmaaseutu.fi/ajankohtaista\nKESKI-SUOMEN MAASEUTU VUONNA 2027? Leader-hallitusjäsenten tulevaisuusvisiot Keskisuomenmaaseutu.fi -sivuston Vieraskynä-blogissa on juttusarja Leader-hallitusjäsenten tulevaisuuden visioista. Millainen on maailma ja Keski-Suomi vuonna 2027? Mitä maakunnassa pitäisi tapahtua, jotta visiot käyvät toteen?\nHyvällä yhteistyöllä luodaan vireää matkailua ja ratkotaan haasteita, uskoo Leaderyhdistystä luotsaava Leena Joutsalainen Leena Hietala toimii Leader Maaseutukehitys ry:n puheenjohtajana. Energisessä Keski-Suomessa on Leenan mielestä loistavat puitteet matkailun kehittämiselle. Etätyön yleistyessä monipaikkainen asuminen ja vapaa-ajanasukkaiden merkitys vahvistuu. Paikallisten yritysten kilpailukyky mitataan palvelujen ja tuotteiden kehittämisellä muuttuvaan tilanteeseen.\nHelenan visioissa Keski-Suomi on puurakentamisen mallimaakunta ja valokuituverkko toimii kaikkialla\nKeski-Suomen luonto ja vesistö on ainutlaatuista. Nuorten ja yrittäjien hyvinvointiin on kiinnitettävä huomiota\nViitasaaren Kymönkosken kylällä asuva, aluearkkitehti Helena Raatikainen toimii Leader Viisarin hallituksen varapuheenjohtajana ja kuvailee itseään maaseudun kehittäjäksi sekä taiteen ja kansainvälisyyden ystäväksi. Tulevaisuuden visioissaan hän nostaa kärkeen ekologisuuden, vastuullisuuden sekä suvaitsevaisuuden. Paikallisuuden arvostus tulee näkymään maaseudun kehittymisenä.\nNäin voisi yrittää tiivistää laukaalaisen yrittäjän ja Leader-JyväsRiihen hallitusjäsenen Eeva Happosen ajatuksia. Keski-Suomessa on myös helppo tutustua ihmisiin, koska niin moni muuttaa maakuntaan muualta. Yhteisöllisyyden kehittämisellä voitetaan paljon: ihmiset viihtyvät kotipaikkakunnillaan ja kylät pysyvät elinvoimaisina. Eeva kantaa erityistä huolta nuorten ja yrittäjien hyvinvoinnista.\nTuulan tulevaisuudessa dronet kuljettavat ruokaa ja nuoret työllistyvät avustuspartioihin\nTeijo kehuu keskisuomalaisia ihmisiä ja toivoo suunnitelmallisuutta vihreään talouteen\nPetäjäveden Kintaudella asuva Tuula Tikka toimii Leader Vesuri-ryhmän hallituksessa ja on vuosikymmenet ollut aktiivinen kylätoimija. Hän on eläkkeellä entisestä sosiaalialan asumispalvelua tuottavasta yrityksestä. Tuulan mielestä parasta Keski-Suomessa on luonnon monimuotoisuus. Tuulan visioissa monitoimikeskuksiin liittyvät kiinteästi dronekeskukset, jotka kuljettavat niin ruokaa kuin lääkkeitä. Nykyiset yrittäjät saavat nuorista jatkajan, kun ottavat heidät rinnalleen oppimaan.\nTeijo Peltonen on toiminut vuosikymmeniä turvetuotannon yrittäjänä Karstulassa ja myös pidemmän aikaa Leader Viisari-ryhmän hallituksessa. Teijo kertoo heti kättelyssä parasta Keski-Suomessa olevan sen yritteliäät ja yhteistyökykyiset ihmiset. Suomen metsät ja luonnon monimuotoisuus mahdollistaisi monenlaisen yritystoiminnan tulevaisuudessa, mutta kehittäminen vaatii sekä päättäjiltä että yrittäjiltä parempaa yhteispeliä.\nPääset lukemaan kaikki jutut kokonaisuudessaan: www.keskisuomenmaaseutu.fi/viestinta/vieraskyna-blogi\nKOHTI UUTTA rahoituskautta Elämme mielenkiintoisia aikoja. Ilmassa on uuden odotusta, mutta myös epätietoisuutta. EU:n uuden rahoituskauden valmistelu jatkuu samalla kun käynnissä olevan kauden sulkemiseen ollaan jo pikkuhiljaa valmistautumassa. Kausien väliin jää kahden vuoden mittainen siirtymäkausi, jonka aikana maaseudun kehittämistä voidaan onneksi jatkaa ilman keskeytystä. Siirtyminen kaudelta toiselle tulee siis tällä kertaa olemaan sujuva ja myös rahoitusresurssit siihen näyttävät varsin hyviltä. EU:n rahoituskauden 2021–2027 valmistelu jatkuu edelleen kaikilla tasoilla. Toteutukseen päästäneen vasta vuoden 2023 alussa. Jäsenvaltiot laativat yhteistä maatalouspolitiikkaa (CAP, Common Argicultural Policy) kattavasti toteuttavan CAP-strategiasuunnitelman. Siihen sisältyvän maaseudun kehittämisen kansalliseksi tavoitteeksi on Suomessa tiivistetty: ”Enemmän koettua hyvinvointia ja kilpailukykyisempää elinkeinotoimintaa”. Myös uuden kauden kehittämisvälineet hahmottuvat ja näyttävät monipuolisilta. CAP-strategiasuunnitelmaa toteutetaan osaltaan ELY-keskusten johdolla laadittavien alueellisten maaseudun kehittämissuunnitelmien ja Leader-ryhmien paikallisten strategioiden kautta. Alueellisen suunnitelman valmistelu on kaksivaiheinen. Alustavat kehittämisen painopisteet kerättiin alueen toimijoilta keväällä 2019. Toinen vaihe käynnistyi 1.10.2020 Älykkäät maaseudut -webinaarilla, jossa mietittiin yhdessä Keski-Suomen maaseudun vahvuuksia ja heikkouksia sekä mahdollisuuksia ja uhkia. Jatkotyöstö ja johtopäätösten tekeminen on nyt työn alla ELY-keskuksessa. Johtopäätösten ja nykytila-analyysin pohjalta asetetaan sitten kehittämisen tavoitteet. Toivomme alueen toimijoiden aktiivista osallistumista tähän valmistelutyöhön jatkossakin. Aikaa on hyvin, sillä suunnitelman tulee olla valmis kesäkuussa 2021.\nMaaseudun kehittämiseen ei uuteen kauteen liittyvistä viivästyksistä huolimatta ole tulossa keskeytystä. Toiminta jatkuu sujuvasti siirtymäkaudella vuosina 2021 ja 2022 nyt käytössä olevilla rahoitusvälineillä ja uuden kauden varoilla. Rahoituspäätösten teko alkanee huhtikuussa 2021. Rahoitusta tullee vuositasolla olemaan käytettävissä suurin piirtein saman verran kuin kuluvallakin kaudella. Lisäksi tuleville kahdelle vuodelle saadaan käyttöön EU:n koronakriisistä toipumiseen tarkoitettuja elvytysvaroja. Niiden kohdentaminen suunnitellaan valtakunnallisesti. Alustavissa suunnitelmissa rahoituksen kohteena ovat mm. yritystuet ja maatalousinvestoinnit, joissa molemmissa painotus olisi erityisesti uusiutuvan energian hyödyntämiseen tähtäävissä investoinneissa. Myös laajakaista- ja digihankkeisiin on tarkoitus kohdentaa elvytysvaroja. Jos siirtymäkauden varoja ja elvytysvaroja saadaan käyttöön niin paljon kuin nyt näyttää, meillä saattaakin tulla suurimmaksi haasteeksi se, saammeko riittävästi hyviä hankkeita liikkeelle tulevan kahden vuoden aikana! Tähän haasteeseen kutsummekin nyt teitä kaikkia vastaamaan! TEKSTI: VELI KOSKI, KESKI-SUOMEN ELY-KESKUS\nOnko sinulla idea? Ota yhteyttä! Leader JyväsRiihi | Sepänkatu 4, Jyväskylä toimisto@jyvasriihi.fi www.keskisuomenmaaseutu.fi/jyvasriihi\nLEENA KARJALAINEN toiminnanjohtaja 044 959 8500 leena.karjalainen@jyvasriihi.fi\nJENNI TIAINEN hankeneuvoja 044 988 2154 jenni.tiainen@jyvasriihi.fi\nLeader Maaseutukehitys | Länsitie 7, Joutsa Keskustie 41, Hankasalmi www.keskisuomenmaaseutu.fi/maaseutukehitys\nTIINA SEPPÄLÄ toiminnanjohtaja 040 755 5115 tiina.seppala1@gmail.com\nANJA KAUPPINEN talouspäällikkö 040 538 9180 anja.kauppinen@hankasalmi.fi\nVIRPI HEIKKINEN tiedottaja 044 901 6027 virpi.heikkinen@jyvasriihi.fi\nLeader Vesuri-ryhmä | Mottilantie 11, Jämsä toimisto@vesuri-ryhma.fi www.keskisuomenmaaseutu.fi/vesuri\nRAISA SAARILAHTI-KULJU toiminnanjohtaja 050 324 1144 toimisto@vesuri-ryhma.fi\nMAARIT POLVI-MALKKI hankesihteeri 050 378 4133 toimisto@vesuri-ryhma.fi\nLeader Viisari | Virastotie 2, Saarijärvi viisari@saarijarvi.fi www.keskisuomenmaaseutu.fi/viisari\nMARJA SALONEN toiminnanjohtaja 0400 418 055 marja.salonen@saarijarvi.fi\nMARI PURO hankesihteeri 040 712 2025 mari.puro@saarijarvi.fi\nOta Keski-Suomen maaseutu seurantaan, niin tiedät mitä maaseudun kehittämisessä on meneillään. Keski-Suomen ELY-keskus Maaseutuyksikön päällikkö Ulla Mehto-Hämäläinen, 0295 024 577 Hanketuet Maaseutuasiantuntija Veli Koski, 0295 024 563 Rahoitusasiantuntija Risto Janhunen 0295 024 549 Yritystuet Yritysasiantuntija Panu Kässi, 0295 024 567 Maaseutukoordinaattori Tiia Rantanen, 0295 024 999 Asiantuntija Merja Lehtinen (yritysryhmät), 0295 024 570\nOsoitteesta keskisuomenmaaseutu.fi löydät tietoa maaseuturahoituksesta, sen mahdollisuuksista ja esimerkkejä toteutuneista hankkeista. Hankerekisteristä ja kartalta löydät ohjelmakaudella 2014–2020 rahoitetut kohteet. Tilaa myös uutiskirjeemme!\nFacebook ..... @keskisuomenmaaseutu Instagram ..... @keskisuomenmaaseutu Twitter ......... @KSmaaseutu Youtube ....... @keskisuomenmaaseutu\nSykettä Keski-Suomen maaseudulla tiedotuslehti 2021\nLeader – osaamista, verkostoja ja yhteistyötä\nVisiosta todeksi – Trail It Oy\nLuontaistuotteiden verkkokauppaa Venäjälle Keuruulta & Kiertotalouden asiantuntijayritys Saarijärvellä\nUnelmoi ja uskalla yrittää, kyläkauppias Sumiaisilta\nHymy nousee herkästi huulille - jokaisesta hetkestä voi tehdä juhlaa\nVisit Muurame: yritysten yhteisiä tuotteita ja markkinointia\nKotiseututyö elää vahvana Hankasalmella\nKeski-Suomen älykkäin kylä: Keuruun Pihlajavesi\nLuonnon aarteet verkossa\nValokuitu Länkipohjaan: Nopeus on valttia